U Srbiji nema nijedna plantaža organskih jabuka | Gde Investirati\nJune 28, 2018\tComments 0\nOrganska proizvodnja kao velika razvojna šansa Srbije, domaći proizvođači ukazuju da im je neophodna podrška.\nU Srbiji je tek 0,4 odsto zemljišta pod organskom proizvodnjom, za razliku od evropskog proseka koji iznosi od pet do šest odsto.\nU Srbiji ne postoji nijedna plantaža organskih jabuka, pišu “Novosti”. A, postoje proizvođači u našoj zemlji kojima je organska jabuka osnovna sirovina za njihove proizvode. I, umesto da te jabuke nabavljaju u Srbiji, oni su prinuđeni da je – uvoze. Tako, na primer, jedna domaća firma koja proizvodi čips od organske jabuke, prinuđena je da jabuke uvozi iz drugih zemalja i plaća ih 1,4 evra po kilogramu, negde izvan Srbije. Reč je o ogromnim novčanim iznosima, a ujedno i velikom potencijalu za domaću poljoprivredu.\nOvim rečima Veljko Jovanović, direktor sektora poljoprivrede u Privrednoj komori Srbije, oslikava samo jedan segment koji karakteriše domaću organsku proizvodnju. Domaćoj organskoj jabuci bio je posvećen i ceo jedan panel na nedavno održanoj međunarodnoj konferenciji o organskoj proizvodnji, pod nazivom “S prirodom iz ljubavi”. Konferenciju je organizovala služba za organsku proizvodnju PKS, a na njoj su učestvovali predstavnici najvažnijih svetskih i evropskih institucija koje se bave organskom proizvodnjom IFOAM i FIBL, kao i najvažniji “igrači” na tržištu organske i poljoprivredne proizvodnje unutar naše zemlje.\nVrednost organskog izvoza 20 miliona evra godišnje\n– U Srbiji je tek 0,4 odsto zemljišta pod organskom proizvodnjom, za razliku od evropskog proseka od pet do šest odsto, a izvoz takvih proizvoda svega oko 20 miliona evra godišnje, što je vrednost izvoza konvencionalnog smrznutog voća jedne kompanije iz Srbije – istakli su predstavnici PKS.\n– Organska proizvodnja može da bude odlično sredstvo i za ostvarivanje ciljeva održivog razvoja koje je definisala Vlada Srbije – ukazala je Luis Lutiholt.\nProizvođači ukazuju da nema uspeha bez znatne pomoći države\nU Ministarstvu poljoprivrede navode da u Srbiji postoji potencijal za razvoj organske proizvodnje s obzirom na to da je sedam odsto površina zaštićeno zemljište, idealno za takvu vrstu proizvodnje, dok proizvođači ocenjuju da nema uspeha bez znatne podrške države u toj oblasti.\nDirektor sektora poljoprivrede PKS Veljko Jovanović rekao je da je organsko tržište u Srbiji na “nivou statističke greške”, te da nije povoljno za domaće proizvođače zbog velike razlike u ceni između konvencionalnih i organskih proizvoda i male kupovne moći stanovništva.\n– To nije dobar znak, jer to znači da smo najviše ipak sirovinska baza, a trebalo bi da raste onaj deo koji se odnosi na potencijalnu preradu – upozorio je Jovanović.\nRaste broj individualnih proizvođača\n– Najviše šansi domaći proizvođači imaju na tržištu EU i to zbog njegove blizine, Sporazuma o slobodnoj trgovini sa EU i potreba evropskog potrošača – ukazuje Jovanović.\nPogoduju klimatski i zemljišni uslovi\n– Napredovali smo, ali daleko smo od onoga gde možemo da budemo s obzirom na potencijale – istakao je Stanojević, dodajući da Ministarstvo nastoji da promoviše organsku proizvodnju, te da postoji ogroman potencijal za njen razvoj koji iz godine u godinu raste jer domaća velika gazdinstva obrađuju sve veće površine.\nTomislav Knežević iz GIZ-a rekao je da je pre osam godina u Srbiji pod organskom proizvodnjom bilo oko 6.000 hektara, dok je danas više od 15.000 hektara, a da je broj proizvođača u tom periodu sa 1.000 povećan na više od 3.500. Knežević je naveo da je fokus u poslednje dve godine na konkretnoj saradnji sa proizvođačima i podršci izvozu, kao i povezivanju srpskih i nemačkih kompanija.\nRazvijen softver za praćenje organske proizvodnje\nKada je reč o digitalizaciji poljoprivrede u Srbiji, Knežević kaže i da je prošle godine razvijen softver za praćenje organske proizvodnje, te da je na šest lokacija u Srbiji više od 1.000 proizvođača preuzelo aplikaciju na mobilnom telefonu. Naveo je da je Nemačka najveći bilateralni donator Srbije sa razvojnom pomoći od 1,8 milijardi evra od 2000. godine, te da je prepoznala globalne trendove i potencijale Srbije i radila na kreiranju uslova za organsku proizvodnju u Srbiji.\nVladimir Babić, iz kompanije koja se organskom proizvodnjom bavi od 2012. do danas na 2.000 hektara, kaže da 95 odsto proizvoda – žitarica i uljarica, izvozi kao sirovinu uglavnom na tržište zapadne Evrope, mahom u Švajcarsku, a očekuje i izvoz na rusko tržište do kraja godine.\n– Organska proizvodnja je veliko iskušenje za proizvođače i bez ozbiljne podrke države zaista nije realna – kaže Babić i dodaje da poznaje izvesne proizvođače koji čak izlaze iz te proizvodnje upravo zbog nedostatka pomoći države, pišu “Novosti”.\nPrevious Aptiv zapošljava 2000 ljudi u Leskovcu\nNext Ukidaju se markice za brašno od 1. januara 2019.\nTags jabukeorganska proizvodnja\nŽelite da pokrenete biznis u Srbiji? Mi Vam donosimo 10 ideja za realizaciju uspešnog biznisa sa malo novca.\nKladionice i brza hrana cvetaju u Srbiji\nVlada Srbije je u odnosu na 2015. namenila tri puta više novca za nabavku nove opreme za proizvodnju, ali i dalje se u zemlji proizvodnjom bavi tek svaka 18. firma.\nMladi starosti od 18 do 30 godina, koji su “na birou” najmanje tri meseca i imaju ideju za pokretanje spostvenog posla, mogu da se prijave na konkurs Evropskog progresa za


Najveći ugovor u istoriji fabrike: Zastava izvozi u SAD oružje vrijedno 234 miliona dolara - BIGportal.ba\n9 Decembra, 2021 9 Decembra, 2021 046\nPrema rečima njenog direktora, budućnost fabrike Zastava oružja u narednih nekoliko godina je osigurana.\nNaime, fabrika Zastava oružje je ugovorom o isporuci lovačkog i sportskog oružja na tržište Sjedinjenih Američkih Država, u vrednosti 234 miliona dolara, obezbedila punu uposlenost kapaciteta, sigurnost radnih mesta i primanja za 2.500 zaposlenih u narednih šest godina, izjavio je direktor fabrike Milan Petković.\nPrema njegovim rečima, u toj fabrici su izuzetno zadovoljni ukupnim poslovanjem, jer su, kako je naveo, ostvareni rezultati koji su najbolji u proteklih deset godina.\n“Ostvarili smo rast izvoza u odnosu na 2020. godinu od 28 odsto i prebacili smo plan poslovanja za deset odsto”, kazao je Petković.\nDirektor firme Zastava arms USA, koja je ekskluzivni predstavnik kragujevačke fabrike u SAD, Ranko Ristić, rekao je agenciji Beta da je ugovor o njihovoj saradnji potpisan 2018. godine, a da su 2021. godine “oboreni svi rekordi” potpisivanjem najvećeg ugovora u istoriji fabrike u Kragujevcu.\n“U Americi smo postali firma sa najboljim kvalitetom oružja koje je zasnovano na kalašnjikov platformi, gde Zastava oružje ima veliku tradiciju”, rekao je Ristić.


Dedamrazijada na aerodromu „Batajnica“ – Balkanekspresrb.rs\nNa vojnom aerodromu “Batajnica“ danas su Deda Mraz i Dobra Vila podelili novogodišnje paketiće deci iz Doma za decu i omladinu bez roditeljskog staranja „Spomenik“ iz Pančeva, „Dečijeg sela“ iz Obrenovca, kao i deci iz porodica s četvoro i više dece sa teritorije grada Beograda.\nPripadnici 204. vazduhoplovne brigade, zastavnik Goran Krajinović koji je za ovu priliku bio u ulozi Deda Mraza i potporučnik Milica Orović, koja je bila u kostimu Dobre Vile, na aerodrom su stigli avionom An-26 iz sastava 138. transportne avijacijske eskadrile Vojske Srbije, nakon čega su podelili novogodišnje paketiće koje je obezbedila Prva studentska humanitarna organizacija „Osmeh na dar“.\nZamenik komandanta 204. vazduhopovne brigade pukovnik Saša Mijailović, istakao je da je svim pripadnicima veliko zadovoljstvo što imaju priliku da ulepšaju dan najmlađima.\n– Piloti naše transportne avijacije su u proteklom periodu stigli na aerodrome u Evropi, Aziji, Afrci, ali danas smo imali jedan specijalan zadatak, odleteli smo do Laponije i dovezli Deda Mraza s Dobrom Vilom, rekao je pukovnik Mijailović, napominjući da su svi zaposleni na batajničkom aerodromu srećni što su imali priliku da podele čarobne praznične trenutke s decom bez roditeljskog staranja.\nAndrija Tašmanović iz studentske organizacije „Osmeh na dar“ podsetio je da je do saradnje s 204. vazduhoplovnom brigadom došlo pre šest godina i da se od tada svake godine uspešno i na obostrano zadovoljstvo organizuje podela novogodišnjih paketića na vojnom aerodromu. On je naglasio da je ove godine oko 40 mališana imalo priliku da se u prazničnoj atmosferi druži s vazduhoplovcima, napominjući da se trude da svake godine dovedu druge mališane.\nReč je o tradicionalnoj manifestaciji koju šesti put za redom na batajničkom aerodromu organizuju pripadnici 204. vazduhoplovne brigade i Fondacija „Osmeh na dar“ pokušavajući da na nesvakidašnji način ulepšaju mališanima predstojeće praznike.♦\nVlada: novogodišnji prijem za predstavnike medija


Počele javne rasprave o budžetu Grada Sombora za 2020. godinu - www.025.rs\nwww.025.rs / SOMBOR / DRUŠTVO / Počele javne rasprave o budžetu Grada Sombora za 2020. godinu\nU okviru USAID-ovog „Projekta za odgovornu vlast“, Grad Sombor je izabran za dobijanje tehničke podrške zbog visokog nivoa interesovanja i opredeljenosti za sprovođenje reformi koje su usmerene na borbu protiv korupcije, unapređenje odgovorne vlasti i učešća javnosti u upravljanju lokalnom zajednicom.\nJedan od prvih koraka je uključivanje javnosti u kreiranje budžeta, te je doneta odluka da se krene sa javnim raspravama o budžetu Grada Sombora, po mesnim zajednicama kako bi se svim građanima omogućilo da na direktan način kroz komunikaciju sa nadležnima u Gradskoj upravi iznesu prioritete svojih zajednica. Prvi sastanak održan je u Velikoj sali Skupštine grada Sombora u utorak 5. novembra za građane i predstavnike gradskih mesnih zajednica.\n„Grad Sombor već petu godinu za redom sprovodi proces uključivanja građana u odlučivanje o trošenju sredstava koja se prikupljaju kroz naplatu poreza na imovinu. Na taj način se povećava interesovanje građana za utrošak sredstava koji svi plaćaju, a takođe, podiže se svest o značaju uključenja građana u odlučivanje na lokalnom nivou“ rekao je član Gradskog veća zadužen za oblast finansija Sava Dojić i dodao da je naredni logični korak bio proširenje aktivnosti u okviru procesa uključivanja građana i podizanja transparentnosti u radu lokalne samouprave, kako bi građani učestvovali u odlučivanju na čega će se trošiti pare iz budžeta Grada Sombora.\n„Po prvi put svoje predloge dale su i srednje škole sa teritorije Grada Sombora, gde je odrađen već prvi krug glasanja i učenici su odabrali po pet, šest predloga i već 7. novembra će glasati za ono što im je najpotrebnije i na taj način ćemo ispuniti njihove želje i potrebe za njihove škole“ rekao je Sava Dojić .\nBranislav Svorcan ispred kancelarije za LER je istakao da je stvaranje dobre uprave dugoročan proces koji traži učešće i poverenje javnosti, odnosno građana, te je potrebno i dalje podsticati aktivnosti u oblastima učešća građana i odgovornijeg i transparentnijeg rada lokalne samouprave. Zbog toga je Sombor prepoznao značaj i prihvatio širenje Partnerstva za otvorenu upravu na lokalnom nivou.\nTags: budžet grada sobora, budžet grada za 2020. godinu, počele javne rasprave


Samit u Sarajevu: Islamofobija prihvaćeni oblik rasizma\nSub 25 Jun, 2016\t Objavljeno u BiH\nU sarajevskoj Vijećnici otvoren je prvi Evropski samit o islamofobiji. Farid Hafez, istraživač na Fakultetu sociologije i političkih nauka na Univerzitetu u Salzburgu, istakao je kako je islamofobija veliki izazov za demokratiju u Evropi.\n6. april, jedan od najznačajnijih datuma za Sarajevo i BiH: Dan kada se grad oslobađao i branio od pokoravanja\nSri 6 Apr, 2016\t Objavljeno u BiH\nDanašnji datum, 6. april, jedan je od najznačajnijih kako za Grad Sarajevo tako i za državu Bosnu i Hercegovinu. Tog dana, prije 71. godinu, 1945. godine, Sarajevo je oslobođeno od fašističke okupacije u Drugom svjetskom ratu. Od tada se 6. april zvanično proslavlja brojnim prigodnim manifestacijama od kojih je najznačajnija svakako dodjela nagrade Grada Sarajeva – Šestoaprilske nagrade.\nDanas obilježavanje Dana odbrane na Vracama i Hrasnom brdu\nUto 5 Apr, 2016\t Objavljeno u BiH\nU utorak. 05. aprila ove godine povodom obilježavanja Dana odbrane od agresora Centra za obrazovanje kadrova R MUP-a BiH održat će se niz aktivnosti u organizaciji Udruženja „Odred Hrasno brdo", a pod pokroviteljstvom Opštine Novo Sarajevo.\nMirna šetnja za hidžab u Sarajevu: Borba za identitet (VIDEO)\nNed 7 Feb, 2016\t Objavljeno u BiH\nDanas je u Sarajevu protestna šetnja, pod nazivom “Protestna šetnja za ljudska prava - Hidžab - moje pravo, moj izbor” okupila oko 3 hiljade ljudi. Većina okupljenih su ženske osobe sa hidžabom, ali su ih podržali i i drugi građani koji se takođe protive zabrani nošenja vjerskih obilježja u pravosudnim institucijama.\nMirna šetnja za hidžab u Sarajevu: Država treba garantovati slobodu i ljudska prava (VIDEO)\nPet 5 Feb, 2016\t Objavljeno u BiH\nSuze na rastanku: Okončan zimski raspust djece iz Rogatice u Sarajevu\nPon 25 Jan, 2016\t Objavljeno u BiH\nZavršnom svečanosti i ispraćajem mališana iz Rogatice završen je njihov zimski raspust koji su proveli u Sarajevu u sklopu projekta „Školarci Rogatice“ je završena. Ova plemenita akcija je realizovana od strane Udruženja „Svitanje“ iz Sarajeva u sklopu projekta „Školarci Rogatice“, u saradnji s Uredom za društvenu brigu Rijaseta Islamske zajednice te Fondacijom „Muharem Berbić“ i nesebičnom podrškom brojnih donatora i privrednih subjekata.\nŠkolarci Rogatice u Sarajevu: Škole skijanja i plivanja, klizanje, kino, kuglanje...\nSri 20 Jan, 2016\t Objavljeno u Magazin\nPovratnička djeca iz Rogatice provode zimski raspust u Sarajevu. Ova humana akcija se realizuje od strane Udruženja „Svitanje“ iz Sarajeva u sklopu projekta „Školarci Rogatice“, u saradnji s Uredom za društvenu brigu Rijaseta Islamske zajednice u BiH-a na čelu s Hamed-ef. Efendićem te Fondacije „Muharem Berbić“ i nesebičnom podrškom brojnih donatora i privrednih subjekata.\nBlizu stotinu polaznika prve škole hifza u Sarajevu: Razvijanje ljubavi prema Kur'anu kod djece\nUto 19 Jan, 2016\t Objavljeno u BiH\nZimske radosti za djecu iz Rogatice u Sarajevu\nNed 17 Jan, 2016\t Objavljeno u Magazin\nU petak, 15.01.2016. godine je otpočela realizacija zimskog raspusta i odmora u Sarajevu za povratničku djecu iz Rogatice. Deset rogatičkih mališana predvođenih glavnim imamom MIZ Rogatica Amelom-ef. Kozlićem će tokom raspusta boraviti u prostorijama Gazi Husrev-begove medrese u Sarajevu, gdje su im dobrodošlicu poželjeli predstavnici organizatora i volonteri UG „Svitanje“.


Koreograf Jirži Kilijan u Beogradu\nFoto: Direktorica BFI Aja Jung i JirÅ¾i Kilijan BFI\nApril 03, 2015 17:57\nZa prvi igru odabrana je muzika Čarlsa Ajvsa, a za drugu muzika Dirka Haubrića.\nGovoreći o komadima koji su deo serije Ist šedou, Kilijan je istakao da su oba komada koja će biti izvedena u Sava Centru ozbiljna.\n"Ako se moj rad potpuno ogoli, u osnovi ostaju ljubav i smrt", rekao je Kilijan.\nAmbasador Holandije u Srbiji Loran Stokvis je podsetio da je pre devet godina njegov prethodnik najavio gostovanje Holandskog plesnog teatra u Srbiji i da se od tada ovdašnja publika nada da će ponovo videti holandski ples u Beogradu.\n-Ipak, nismo mislili da ćemo biti u mogućnosti da ugostimo koreografa čija su dela toliko puta viđena na sceni Sava Centra, rekao je Stokvis.\n-Prisustvo Kilijana na Beogradskom festivalu igre jeste veliko priznanje za festival, dodao je ambasador.\nPriznanja koja je Kilijan dobio za svoj rad su, između ostalih, titula Komandira Legija časti, Medalja reda kuće Oranje koju dodeljuje kraljica Betrisa od Holandija, a od češkog Ministrastva za kulturu dobio je nagradu za životno delo.\nJirži Kilijan (Čehoslovačka, 1947) započeo je svoju igračku karijeru u Školi Nacionalnog baleta u Pragu, kada mu je bilo devet godina, a 1975. godine postaje umetnički direktor Holandskog plesnog teatra.\nNarednu predstavu BFI će sutra izvesti kompanija iz Osla Zero vizibiliti korp.\nZa komad Gost koreografiju je napisala Ina Kristel Johansen koja je istakla na konferenciji za novinare da će publika biti u ulozi svedoka onoga što se dešava na sceni.\nPrema njenim rečima, temelj komada je jedna kratka priča Albera Kamija, ali, kako kaže, u igri ne treba tražiti sadržaj te priče nego osećanje koje ostaje nakon čitanja.\n-Svi moji projekti utemeljeni su n aideji ljudskosti i tako se i ovde bavim poštovanjem Alžiraca. Imigranti su pojava danas ne samo u EU nego u svetu i komad govori o tome kako tretiramo takve ljude, koliko njima treba da bi u nekoj sredini bili prihvaćeni. To je kao kada ste u zatvoru, delite prostor sa nekim koga uopšte ne poznajete i to je taj osećaj koji je u Kamijevim delima, rekla je Johanson podsetivši da je Kami sebe smatrao Alžircem.\nOsnivač Zero vizibiliti korpa je napomenula da je komad stvaran u Portugalu i da je u kompaniji, koja postoji 18 godina , mnogo igrača sa raznih strana ne samo Norvežana: Izraelac, Mađar, Šveđanin, Filipinac i jedan koji sebe smatra Bosancema mada je živeo u Norveškoj Švedskoj i Danskoj.\nIzvor: Tanjug, TVmos.tinfo\nZavršen Jahorina film festival-Gran pri italijanskom filmu 12\nUmesto Sajma, u oktobru Festival knjige na zahtev izdavača 18\nPrizrenski bogoslovi u Novom Sadu 90


Ekonomski pokazatelji: Manji pad BDP-a u BiH nego u zemljama EU – Biznis.ba\nEkonomski pokazatelji: Manji pad BDP-a u BiH nego u zemljama EU\nobjavljeno 07. feb 2021. u 17:50 7. feb 2021.\nNešto bolju situaciju nego u državama EU, BiH može zahvaliti prije svega mjerama Vlade FBiH i činjenici da se nismo pretjerano “zatvarali” zbog korone.\nEskalacija pandemije koronavirusa u prvoj polovini prošle godine negativno se odrazila na privredna kretanja, što je dovelo do pada bruto domaćeg proizvoda /BDP/ u BiH.\nIpak, u poređenju sa EU stanje u BiH izgleda mnogo bolje. Naime, preliminarni podaci Agencije za statistiku BiH ukazuju na to da je BiH u prvoj polovini prošle godine zabilježila pad BDP-a od 3,7 posto u odnosu na isti period prethodne godine.\nOvakav pad BDP-a bio je posljedica istovremenog pada kako domaće tako i izvozne tražnje što je uzrokovano eskalacijom globalne pandemije koronavirusa.\nS druge steane, preliminarni podaci Eurostata ukazuju da je pad BDP-a u drugom kvartalu prošle godine na nivou EU iznosio oko 14 posto u odnosu na isti kvartal prethodne godine. Posmatrano po zemljama, registrovane stope pada BDP-a u pomenutom periodu iznosile su u Italiji 17,7 posto, Hrvatskoj 15,1 posto, Austriji 12,9 posto, Sloveniji 12,9 posto i Njemačkoj 11,3 posto.\nPreliminarni podaci BHAS-a za drugi kvartal 2020. godine ukazuju na to da su se ova dešavanja u glavnim trgovinskim partnerima i uvođenje “lockdowna” izrazito negativno odrazila i na privredna kretanja u BiH.\nPrema trenutno raspoloživim podacima BHAS-a, BiH je u drugom kvartalu prošle godine zabilježila pad BDP-a od 9,3 posto u odnosu na isti period prethodne godine, dok je pad na nivou prvog polugodišta iznosio 3,7 posto, navodi se u Informaciji.\n“Ako se ima u vidu da je BiH u vanjskotrgovinskom smislu gotovo u potpunosti orijentisana ka tržištima zemalja EU i regiona, ne iznenađuje činjenica da je ovaj segment privrede najžešće pogođen krizom koju je izazvala pandemija koronavirusa”, navodi se u Informaciji.\nKonstatovano je da su novonastale okolnosti usljed izbijanja globalne pandemije virusa korona koje karakteriše neizvjesnost tržišta, pesimistična očekivanja i limitirani izvori finansiranja rezultovale smanjenjem bruto investicija od oko 14 posto u odnosu na isti period prethodne godine.\nMeđutim, podaci Eurostata ukazuju da je u zemljama EU tokom trećeg kvartala došlo do, uslovno rečeno, blage stabilizacije ekonomskih prilika, odnosno pad privredne aktivnosti je bio blaži u poređenju sa prethodnim kvartalom, jer je nakon dvocifrenih stopa pada BDP-a u drugom kvartalu, u trećem kvartalu prošle godine, u odnosu na isti period prethodne godine na nivou EU, registrovan pad BDP-a od 4,3 posto.\nNešto bolju situaciju nego u državama EU, BiH može zahvaliti prije svega mjerama Vlade FBiH i činjenici da se nismo pretjerano “zatvarali” zbog korone. Uz najavljeni investicioni ciklus u Federaciji BiH u naredne dvije godine se s pravom očekuje stabilizacija i rast BDP-a.


Vijeće ministara BiH usvojilo je, na 169.sjednici danas održanoj u Sarajevu, Program rada Vijeća ministara Bosne i Hercegovine za 2012. godinu, kojim je planirano utvrđivanje i upućivanje u parlamentarnu proceduru 72 prijedloga zakona, usvajanje više od 190 podzakonskih i drugih normativnih akata, zaključivanje 164 međunarodna sporazuma te razmatranje 284 tematske tačke. U procesu evropskih integracija, koje će zajedno s aktivnostima usmjerenim ka punopravnom članstvu u NATO-u biti u fokusu rada Vijeća ministara BiH u 2012. godini, predviđeno je utvrđivanje ili usvajanje 87 dokumenata. Programom rada, između ostalog, definirano je potpisivanje memoranduma o razumijevanju između Vijeća ministara Bosne i Hercegovine i Vrhovnog zapovjedništva Savezničkih snaga za Evropu i Vrhovnog štaba Savezničke komande za transformaciju u pogledu pružanja podrške zemlje domaćina za izvršavanje NATO operacija i vježbi. U 2012. godini bit će predložen i akcioni plan 2 Strategije reforme javne uprave, što predstavlja ključni prioritet za provođenje mjera iz Evropskog partnerstva.Za narednu godinu planirano je zaključivanje Sporazuma o slobodnoj trgovini sa EFTA-om, kao i pristupanje Bosne i Hercegovine Svjetskoj trgovinskoj organizaciji (WTO).\nZamjenik predsjedavajućeg Vijeća ministara BiH i ministar finansija i trezora Dragan Vrankić je, danas u Sarajevu, primio u nastupnu posjetu novoimenovanog ambasadora Republike Mađarske u BiH Jozsefa Pandura.\nOtvorenih bilateralnih pitanja među dvjema prijateljskim državama nema, konstatirali su sagovornici pri tome naglasivši da još ima prostora za jačati i proširivati sadašnju dobru saradnju u svim oblastima, posebno u privrednoj.\nSaopćenje, 07.12.2011. godine\nVijeće ministara BiH utvrdilo je, na 168.sjednici održanoj u Sarajevu 07.12.2011. godine, Prijedlog zakona o izmjenama Zakona o internoj reviziji institucija Bosne i Hercegovine s ciljem uspostavljanja funkcionalnijeg sistema zasnovanog na međunarodnim standardima u ovoj oblasti. Ministarstvo finansija i trezora dostavit će Prijedlog zakona Parlamentarnoj skupštini BiH na razmatranje po osnovnoj zakonodavnoj proceduri. Izmjenama Zakona želi se manjim brojem odjela interne revizije, odnosno manjim brojem zaposlenika, uspostaviti neophodna struktura interne revizije u institucijama BiH, poštujući principe ekonomičnosti, efikasnosti i efektivnosti.\nVijeće ministara BiH utvrdilo je Prijedlog osnova za vođenje pregovora radi zaključivanja Sporazuma o grantu EK IPA (Projekt zaštite kvaliteta voda: Projekt vodosnabdijevanja i kanalizacije Živinice) između Bosne i Hercegovine i Međunarodne banke za obnovu i razvoj u funkciji administratora Trust fonda EK. Ministarstvo finansija i trezora dostavit će Prijedlog osnova Predsjedništvu BiH u daljnju proceduru, a za potpisnika je predložen ministar finansija i trezora. Grant vrijedan 1.398.982,00 eura namijenjen je za realizaciju Projekta smanjenja protoka neprečišćenih otpadnih voda iz Živinica, što će poboljšati kvalitet vode u rijeci Bosni.\nSaudijski fond za razvoj odobrio je 18.000.000 američkih dolara za Projekta obnove stambenih jedinica za izbjegla i raseljena lica u Bosni i Hercegovini. Tim zajmom biće omogućeno povoljno finansiranje rekonstrukcije i izgradnja oko 1000 stambenih jedinica korisnika ili oko 4000 članova porodica na cijeloj teritoriji Bosne i Hercegovine, kao i finansiranje infrastrukturnih projekata u općinama.Odobreni iznos zajma je s rokom otplate od 25 godina koji uključuje pet (5) godina grejs perioda i troškove kredita od 1%.\nZamjenik predsjedavajućeg Vijeća ministara BiH i ministar finansija i trezora Dragan Vrankić primio je u nastupnu posjetu, danas u Sarajevu, ambasadora Ujedinjenog Kraljevstva Velike Britanije i Sjeverne Irske u BiH Nigela Caseya (Najdžela Kejsija).Razgovarano je o aktuelnoj makroekonomskoj situaciji u Bosni i Hercegovini, posebno u kontekstu uticaja svjetske ekonomske krize, te političkom stanju i provedbama reformi u procesu EU integracija.\nMinistar Vrankić je naglasio da bi se rješavanjem unutrašnjih političkih odnosa, bez majorizacije i oduzimanja legitimne volje jednom narodu, a s uspostavom ravnoteže sva tri naroda, otklonile zapreke razvoju ekonomije i bržem napredovanju BiH na evroatlantskom putu. Za dugoročno održiva rješenja i stabilnost, što treba biti zajednički interes svih naroda i građana koji žive u BiH, istakao je ministar Vrankić, potrebna je dobra volja i minimum konsenzusa.\nUsvojena informacija o statusu provedbe projekata finansiranih iz IPA2007-2010\nMinistar Vrankić primio italijanskog ambasadora u BiH de Cardonu\nOve sedmice 13717\nOvog mjeseca 40540


Novi predlog američkih kongresmena: Ne priznati Putina za predsednika ako se ponovo kandiduje - 19.11.2021, Sputnik Srbija\nNovi predlog američkih kongresmena: Ne priznati Putina za predsednika ako se ponovo kandiduje\nAmerički kongresmeni Stiv Koen i Džo Vilson uneli su u Predstavnički dom američkog Kongresa predlog da se ruski predsednik Vladimir Putin ne prizna za lidera... 19.11.2021, Sputnik Srbija\n„Rezolucija konstatuje neregularnosti na izborima zahvaljujući kojima se Putin nalazi na vlasti, te zastupa stav da je njegov dalji boravak na dužnosti nezakonit“, navodi se u saopštenju.U nacrtu rezolucije se navodi da su ruski ustavni amandmani, koji su usvojeni 2020. godine, „stupili na snagu kršeći zakone i međunarodne obaveze Rusije“.U slučaju usvajanja, dokument neće biti obavezan za izvršavanje i biće oformljen kao preporuka.Predstavnici izvršne vlasti SAD nisu ranije govorili na temu „nepriznavanja“ Putina. Takođe nije jasno u ovom momentu da li će rezolucija biti usvojena u Predstavničkom domu.\nrusija, vladimir putin, politika, rezolucija, kongres, predsednički mandat, rusija – politika\n„Rezolucija konstatuje neregularnosti na izborima zahvaljujući kojima se Putin nalazi na vlasti, te zastupa stav da je njegov dalji boravak na dužnosti nezakonit“, navodi se u saopštenju.\nU nacrtu rezolucije se navodi da su ruski ustavni amandmani, koji su usvojeni 2020. godine, „stupili na snagu kršeći zakone i međunarodne obaveze Rusije“.\nU slučaju usvajanja, dokument neće biti obavezan za izvršavanje i biće oformljen kao preporuka.\nPredstavnici izvršne vlasti SAD nisu ranije govorili na temu „nepriznavanja“ Putina. Takođe nije jasno u ovom momentu da li će rezolucija biti usvojena u Predstavničkom domu.\nRuska Duma usvojila zakon koji omogućava Putinu da se ponovo kandiduje za predsednika\n24 Mart, 11:20


Članci poređani po datumu: Utorak, 06 Novembar 2018\nUtorak, 06 Novembar 2018 11:58\nPKS uputila poziv kompanijama za učešće u akciji "Prijatelj porodice"\nPrivredna komora Srbije (PKS) uputila je Javni poziv kompanijama koje posluju na teritoriji Srbije da se prijave za učešće u akciji "Prijatelj porodice", čiji je cilj podrška populacionoj politici Vlade Srbije.\nAkciju "Prijatelj porodice", zajednički organizuju Privredna komora Srbije i Kabinet ministra bez portfelja zaduženog za demografiju i populacionu politiku, kao doprinos aktivnostima Vlade Srbije na polju populacione politike, sa namerom da se u poslovnoj zajednici podstakne usklađivanje porodičnog i poslovnog života.\nPoziv je otvoren do 19. novembra, a proglašenje najboljih planirano je krajem ove godine.\nZa priznanje „Prijatelj porodice 2018“ kompanije konkurišu dobrom praksom i standardima koje primenjuju u usklađivanju rada i roditeljstva, saopšteno je iz PKS.\nKandidati se prijavljuju popunjavanjem upitnika, elektronskim putem, na sajtu akcije „Prijatelj porodice“ – www.prijateljporodice.rs odgovaraju na oko 60 pitanja, kojima se opisuje praksa i rezultati usklađivanja rada i roditeljstva.\nPriznanje će poneti preduzeća, koja su uz dobre poslovne rezultate, izgradila porodično – prijateljsko okruženje i imaju najbolje primere prakse, na osnovu pet grupa kriterijuma.\nMeđu njima su tržišno – finansijski pokazatelji poslovanja, usvojeni standardi i praksa u pogledu usklađivanja rada i roditeljstva, rezultati u oblasti usklađivanja rada i roditeljstva, percepcija stručne javnosti, potrošača i samih zaposlenih, ocene stručnog žirija.\nIzbor najuspešnijih obavlja se u tri kategorije- malih i srednjih preduzeća, velikih preduzeća i javnih preduzeća/većinski državna preduzeća. Kompanije imaju mogućnost i da na sajtu akcije postave promotivni tekst i logo kompanije, kako bi se predstavili potrošačima i eksternoj javnosti.\nU žiriju za nagradu „Prijatelj porodice“ biće predsednik PKS Marko Čadež, ministarka bez portfelja zadužena za demografiju i populacionu politiku, Slavica Đukić Dejanović, ministar za rad, zapošljavanje, boračka i socijalna pitanja Zoran Đorđević, ministar privrede Goran Knežević, v.d. direktora Televizije SrbijeIlija Cerović, i savetnik predsednika PKS Mihailo Vesović.\nUtorak, 06 Novembar 2018 11:56\nPrema najavama meteorologa i narednih dana očekuje nas toplo vreme za ovo doba godine. Prognozirane dnevne temperature kretaće se u intervalu od 18 do 23 stepena.\nDuvaće slab i umeren, jugoistočni, u košavskom području i jak, a u južnom Banatu i donjem Podunavlju povremeno i olujni vetar.\nKako je saopštio Republički hidrometeorološki zavod Srbije (RHMZ), najniža temperatura od četiri do 11.\nDo četvrtka u košavskom podrucju vetrovito sa jakim, na jugu Banata povremeno olujnim jugoistočnim vetrom, povremeno sa slabom sipećom kišom.\nU četvrtak i petak sa jugozapada se očekuje prolazno naoblačenje, ponegde sa slabom kišom uglavnom u centralnim i južnim krajevima.\nPogledajte prognozirane vremenske prilike za ovaj deo južnog Banata u nerednih sedam dana:


Grude.com - Umjesto 2.500 eura, preko granice se sada smije neprijavljeno iznijeti 10.000 eura\nUmjesto 2.500 eura, preko granice se sada smije neprijavljeno iznijeti 10.000 eura\nDatum objave: 19.05.2017 Broj čitanja: 880\nVlada Federacije BiH je na današnjoj sjednici, održanoj u Mostaru, utvrdila i u parlamentarnu proceduru po skraćenom postupku uputila Prijedlog zakona o izmjeni Zakona o posebnim pravima dobitnika ratnih priznanja i odlikovanja i članova njihovih porodica. Ovo je učinjeno kako bi bila provedena presuda Ustavnog suda FBiH od 7.11.2012. godine kojom je utvrđeno da član ovog zakona, kojim je propisan cenzus za korisnike prava na mjesečni novčani dodatak po osnovu ratnog priznanja ili odlikovanja, nije u saglasnosti sa Ustavom FBiH.\nDanas je, također, utvrđen i Prijedlog zakona o izmjenama i dopunama Zakona o upravljanju otpadom, u koji je uvrštena i definicija “posebne kategorije otpada“. Riječ je o otpadnim materijama koje su važne zbog njihove štetnosti po okoliš i zdravlje ljudi, kao i zbog količina u kojima nastaju. Stoga ovaj otpad zahtijevaja posebno uređen način upravljanja od mjesta nastajanja, preko skupljanja, transporta i tretmana, do konačnog zbrinjavanja.\nFederalna vlada je izmijenila i dopunila Odluku o iznošenju strane gotovine i čekova, te su sada fizičke osobe obavezne da, pri prelasku državne granice, osim strane gotovine, konvertibilnih maraka i čekova, prijave i vrijednosne papire i sve ostale fizički prenosive instrumente plaćanja. Uz ovo, povećan je sa 2.500 eura na 10.000 eura iznos koji fizička osoba rezident može iznijeti iz zemlje.\nFederalno ministarstvo kulture i sporta je predložilo, a Vlada donijela odluke o izdvajanju sredstava za finansiranje programa i projekata kulturnih društava „Preporod“, „Napredak“, „Prosvjeta“ i „La Benevolencija“. Također je usvojen Program s kriterijima raspodjele sredstava tekućih transfera ovog ministarstva utvrđenih Budžetom FBiH za 2017. godinu namijenjenih za podršku kulturi, umjetnosti i sportu u Federaciji BiH u visini od 4 milijuna i 980 tisuća KM.


autor: M. S./Mondo.rs 07.08.2018 0\nStudent četvrte godine žurnalistike na Filozofskom fakultetu UNS i FIFA igrač Crvene Zvezde Miloš Majdevac osvojio je treće mesto na kvalifikacionom turniru Mančester Sitija za region Severne Amerike, u konkurenciji od 730 takmičara.\nOsvajanjem trećeg mesta u generalnom plasmanu, Miloš Majdevac ostvario je najveći uspeh u istoriji FIFA turnira, koji su se igrali u modu Ultimate Team za igrače sa prostora bivše Jugoslavije, kako prenosi portal Mondo.rs.\nTrodnevne kvalifikacije bile su namenjene svim Ultimate Team PlayStation 4 FIFA igračima širom sveta, i podeljene u četiri regiona – Severna Amerika, Evropa, Južna Amerika i ostatak sveta. Majdevac, koji nastupa pod imenom Brstimir, igrao je za region Severne Amerike, gde se trenutno nalazi, a ne za Evropu, što je jedan od njegovih protivnika na turniru pokušao da iskoristi kao argument za diskvalifikaciju, koji organizatori nisu prihvatili.\nNajboljih 16 igrača, koje će činiti 12 pobednika svih regionalnih kvalifikacija i četiri najbolja igrača sa posebnog turnira u Njujorku, očekuje let u Mančester na finalni turnir koji će se igrati na Sitijevom „Etihad stadionu“. Šampiona turnira očekuje pehar, potpisan dres Mančester Sitija i prisustvo na premijeri „građana“ u novoj sezoni Premijer lige. Više o turniru OVDE.


PEĆINCI: SAVET I LOKALNA SAMOUPRAVA UNAPREĐUJU BEZBEDNOST U ZONAMA ŠKOLA – ВОЈВОЂАНСКE\nPEĆINCI: SAVET I LOKALNA SAMOUPRAVA UNAPREĐUJU BEZBEDNOST U ZONAMA ŠKOLA\nZjaja 28/04/2020\tOpština Pećinci\nNakon Prhova, prepreke za usporavanje saobraćaja (ležeći policajci) postavljene su i na regionalnom putu u zoni škole u Donjem Tovarniku, sa pratećom horizontalnom saobraćajnom signalizacijom. Kako nam je rekao Milan Stepanović predsednik opštinskog Saveta za bezbednost saobraćaja, već sutra bi trebalo da bude postavljena i vertikalna saobraćajna signalizacija.\n“S obzirom da se osnovna škola i predškolska ustanova u Donjem Tovarniku nalaze na samom centru, a u nastavku školskog dvorišta nalazi se i Sportska hala gde se održavaju brojna sportska, kako zvanična tako i školska takmičenja postavili smo tri ležeća policajca – jedan pre samog centra iz pravca Pećinaca, a druga dva kod pešačkog prelaza između škole i hale u oba pravca. Ležeći policajci i vidljiva horizontalna i vertikalna signalizacija u zonama škola od izuzetnog su značaja kada je bezbednost dece u pitanju, i upravo zato će opštinski Savet za bezbednost saobraćaja zajedno sa pećinačkom lokalnom samoupravom nastaviti da radi na podizanju nivoa bezbednosti najmlađih učesnika u saobraćaju” – istakao je Stepanović.\nPostavljenim preprekama za usporavanje saobraćaja zadovoljan je i predsednik Saveta mesne zajednice Donji Tovarnik Milan Aleksić.\n“Dugo smo čekali na ležeće policajce, jer je velika frekvencija dece i saobraćaja kroz naše mesto posebno u dane kada se održavaju sportske, kulturne i turističke manifestacije. Sada je put u zoni škole daleko bezbedniji za svu našu decu, a to će posebno doći do izražaja kada deca ponovo krenu u školu i ponovo počnu da se održavaju razna sportska takmičenja u Sportskoj hali koja okupljaju veliki broj učesnika, često iz cele zemlje” – rekao je Aleksić.\nPrevious Previous post: У ПРЕТХОДНИХ ПЕТ ДАНА У ОШТИНАМА ВРШАЦ, БЕЛА ЦРКВА, ПЛАНДИШТЕ И АЛИБУНАР ОД COVID 19 ИНФЕКЦИЈЕ ОБОЛЕЛО 46 ЛИЦА\nNext Next post: СУБОТИЦА – ГРАДОНАЧЕЛНИК ЛАБАН: БРИНЕМО О ГРАЂАНИМА И У ЗДРАВСТВЕНОМ И ЕКОНОМСКОМ СМИСЛУ


Voren Bafet poklonio 37 milijardi dolara - Nira Press\nPočetna » Voren Bafet poklonio 37 milijardi dolara\nTo je poklon čije su proporcije bez presedana i sigurno je šokirao svet superbogatih filantropa. Drugi najbogatiji čovek na svetu, Voren Bafet, poklonio je najbogatijem čoveku na svetu, Bilu Gejtsu, najveću donaciju na svetu – 37 milijardi dolara\nOvaj 75-godišnji doajen globalne zajednice investitora poklonio je 85 odsto svojih akcija u investicionoj kompaniji Berkšajer Hatevej Fondaciji Bila i Melinde Gejts, koju je osnovao suosnivač Majkrosofta Bil Gejts.\nBogatstvo Bafeta, čiji se investicioni saveti smatraju toliko skupocenim da je jedan biznismen prošle godine platio 455.100 dolara samo da bi ručao sa njim, procenjuje se na 44 milijarde dolara. Njegova odluka da najveći deo svog bogatstva preda Gejtsovima predstavlja preokret u Bafetovom prvobitnom planu da se njegovo bogatstvo raspodeli nakon smrti.\nGejtsove dobročiniteljske aktivnosti koncentrisane su na svetske zdravstvene krize, uključujući sidu, malariju, tuberkulozu i obrazovne investicije u škole i biblioteke.\nU intervjuu Forbs magazinu, investitor je rekao da priznaje ironiju u činjenici da je predao svoje bogatstvo jedinom čoveku na svetu koji je bogatiji od njega, ali je pohvalio Bila i Melindu Gejts kao “izuzetno inteligentne” humaniste.\nInače, Bil Gejts je nedavno najavio da će se povući sa vodeće pozicije u Majkrosoftu i da će se usredsrediti na dobročiniteljstvo u okviru svoje fondacije.\n“Život je bio užasno okrutan bukvalno prema milijardama ljudi širom sveta, a Bil i Melinda su spremni da smanje tu nepravdu u meri u kojoj je to moguće”, rekao je Bafet. “Skromno se nadam da će ono što ja radim možda da podstakne ostale veoma bogate ljude da razmišljaju o filantropiji, da bi odlučili da nije neophodno da uspostave sopstvene fondacije, već da mogu da pogledaju oko sebe i potraže najbolje od onih koji mogu korisno da upotrebe njihov novac”. Prema uslovima sporazuma, Fondacija će moći da koristi akcije Bafetove kompanije kao donacije do kraja njegovog života, a on je nagovestio da će dodati i klauzulu da se sporazum nastavi i nakon njegove smrti. Bafet je rođen u Omahi, u državi Nebraska, 1930. godine.


ponedeljak, 30 mart 2015 15:00\nU nedelju 29.03.2015. godine, Vlasotince je po osmi put bilo domaćin velikom broju planinara iz cele Srbije, Makedonije i Bugarske. Organizator ove akcije je Planinarsko društvo "Morič" iz Vlasotinca,\na ove godine je partner u organizaciji bila i Turistička organizacija, koja je ovu akciju prepoznala kao vrlo bitnu za promociju Vlasotinca.Opština je takođe dala finansijsku podršku akciji, a na otvaranju je prisustvovao i predsednik opštine Miroslav Ljubenović.\nAkcija je otvorena na platou ispred zgrade opštine, gde se u ranim jutarnjim časovima povelo kolo i odatle krenulo pešaka put Jastrebca, prema Lopušnji i dalje do Moriča. Posle toga je sledila dodela zahvalnica svim učesnicima akcije, u planinarskom domu "Morič" u D.Lopušnji, uz obavezan ručak a sve to uz veselu atmosferu i živu muziku. Domaćini su i ovog puta opravdali dobar glas o izvanrednoj organizaciji i nezaboravnom provodu.. Najavljena i je i velika grupa planinara za ovogodišnji Vinski bal. Ova akcija ima potencijala da preraste u republičku, što bi onda dovelo do još veće posećenosti i samim tim i bolje promocije Vlasotinca.


Savetnik za energetiku u PKS: Srbija je dobila sasvim dobru cenu gasa od Rusije | Novinska agencija Beta\nEKONOMIJA | 29.05.2022 14:05 > 29.05 14:09\nSavetnik za energetiku u PKS: Srbija je dobila sasvim dobru cenu gasa od Rusije\nSavetnik za energetiku u Privrednoj komori Srbijen (PKS) Ljubinko Savić rekao je danas da je Srbija dobila sasvim dobru ponudu za cenu gasa koja će se okvirno kretati od 340 do 350 dolara za 1.000 kubnih metara.\n"To je sasvim dobra okvirna cena, a konačna će zavisiti od ukupne količine i dinamike isporuke jer postoji disbalans u potrošnji zimi i leti", rekao je Savić, nakon što je predsednik Srbije Aleksandar Vučić saopštio da je predsednik Rusije Vladimir Putin obećao da će se za obračun cene gasa za Srbiju zadržati dosadašnja 100 odsto naftna formula.\nSavić je istakao da naftnu formulu svi u Evropi rado priželjkuju.\nVučić je nakon današnjeg telefonskog razgovora sa Putinom oko novog ugovora za isporuku gasa, jer šestomesečni ističe 31. maja, dogovorio da će se cena gasa obračunavati samo na osnovu naftne formule, odnosno na osnovu cene nafte, što znači da se neće uključivati cena gasa na berzi za koju se očekuje da u zimskom periodu poraste i preko 3.500 dolara za 1.000 kubnih metra.\nPrema rečima Vučića, sa Putinom je načelno dogovorena trogodišnja isporuka gasa od 2,2 milijarde kubnih metara, a da je je Srbiji potrebno dodatnih još oko 800 miliona kubnih metara, jer se potrošnja zbog razvoja industrije, povećala. Oko količina isporuke razgovaraće se, kako je rekao, sa direktorom Gasproma Aleksejom Borisovičem Milerom. Srbija je poslednjih šest meseci gas plaćala 270 dolara za 1.000 kubnih metara.\nSavić je rekao da je godišnja potrošnja gasa u Srbiji oko tri milijarde kubnih metara i da od te količine toplane i toplane-elektrane potroše oko 49 odsto, a industrija oko 26 odsto.\nDomaćinstva u Srbiji, prema njegovim rečima, troše oko 13 odsto, tržni centri i ostale komercijalne delatnosti oko deset odsto i poljoprivreda i saobraćaj oko dva odsto.


Stečaj upravitelja Vile za odmor političara : CIN\nStečaj upravitelja Vile za odmor političara\nNakon što je za obnovu vile u kojoj odmaraju političari u Trpnju potrošila 1,27 miliona KM, Vlada FBiH je odlučila da je zatvori, uz dodatne troškove na račun građana.\nBez upravnika je u februaru ove godine ostala državna vila u hrvatskom ljetovalištu Trpanj u koju su vlasti Federacije Bosne i Hercegovine (FBiH) tokom proteklih sedam godina uložile više od 1,27 miliona KM.\nFederalna vlada je godinama ignorisala upozorenja Ureda za reviziju institucija FBiH da je ulaganje u Vilu netransparentno te neopravdano, jer je njen vlasnik država, a ne entitet.\nNa koncu, Vlada je prošle godine zatražila od države da objekat u Trpnju ustupi FBiH, ali to nije bilo moguće jer je na snazi Zakon o privremenoj zabrani raspolaganja državnom imovinom BiH. Stoga je odlučila likvidirati preduzeće Riva Trpanj koje je osnovala u Hrvatskoj 2008. godine za potrebe upravljanja Vilom.\nPrije likvidacije firma je morala izmiriti dugove pa je iz budžeta FBiH na ovo potrošeno dodatnih 80.700 KM. To nije bilo dovoljno za izmirenje dugova i zato je dubrovačka ispostava Trgovačkog suda u Splitu pokrenula postupak stečaja nad firmom Riva Trpanj – u likvidaciji.\nCentar za istraživačko novinarstvo (CIN) je pisao o ovoj vili na Jadranu u kojoj je jeftino ljetovalo devedesetak političara i javnih službenika FBiH. Istraživanje je pokazalo da preduzeće Riva Trpanj stvara gubitke jer je zarada od izdavanja dvanaest soba u Vili Trpanj bh. političarima mnogo manja od troškova njenog održavanja koje plaćaju građani.\nObjavljeno 09. 7. 2013.


Vasilij Nebenzja: Hvala američkim špijunima na zaštiti | Vestinet.rs\nPočetna TEMA DANA\tVasilij Nebenzja: Hvala američkim špijunima na zaštiti\nVasilij Nebenzja: Hvala američkim špijunima na zaštiti\nVasilij Nebenzja – AP Photo/Mary Altaffer\n„Niki Hejli, bivša ambasadorka SAD pri UN, jednom se našalila na tu temu rekavši mi da sam veoma dobro zaštićen. Odgovorio sam da se stvarno osećam sigurnim ovde i da sam zahvalan domaćim vlastima što na mene obraćaju pažnju“, rekao je juče Nebenzja u intervjuu za ruske medije povodom Dana diplomata.\nRuski diplomata je dodao da se sa bivšom ambasadorkom SAD u UN dogovorio da ostanu u kontaktu.\nIstovremeno, Nebenzja je rekao da još uvek nema zvanične informacije da li će Heder Navert preuzeti funkciju stalnog predstavnika SAD pri UN iako američka delegacija uprkos tome radi profesionalno i ni na koji način ne opstruiše ruski tim prilikom saradnje sa drugim zemaljama.\nambasadorobaveštajne službeRusijaSADšpijuniUNVasilij Nebenzja


Iranska paravojna mreža planirala napade u Albaniji? - Sputnjik Srbija\n20:48 23.10.2019 (osveženo 21:14 23.10.2019) Preuzmite kraći link\nŠef policije Ardi Veliu tvrdi da je krilo iranske Revolucionarne garde, koje deluje u inostranstvu, upravljalo „aktivnom terorističkom ćelijom“, čija su meta bili članovi grupe „Mudžahedin el Kalk“ u Albaniji. Veliu nije naveo da li je neko uhapšen tim povodom, primećuje AP.\nDelovanje „Mudžahedin el Kalka“ zabranjeno je u Iranu, a ta grupa nalazila se na listi terorističkih organizacija Stejt departmenta sve do 2012. godine.\nVeliu je rekao i da je u martu ove godine osujećen još jedan napad koji su, kako tvrdi, agenti iranske Vlade planirali da izvrše protiv navedene grupe u Albaniji, preneo je Tanjug.\nProšle godine Albanija je proterala iranskog ambasadora iz zemlje zbog, navodno, nelegalnih aktivnosti koje prete bezbednosti Albanije.


RTCG - Radio Televizija Crne Gore - Nacionalni javni servis :: Košarka :: Luka Pavićević više nije selektor CG / print=true\nNEUSPJEH U KVALIFIKACIJAMA 22. 09. 2014. 22:44 >> 08:38 3\nNEUSPJEH U KVALIFIKACIJAMA\nLuka Pavićević više nije selektor košarkaške reprezentacije Crne Gore. On je, na večerašnjoj sjednici Predsjedništva KSCG, preuzevši odgovornost za neuspjeh u kvalifikacijama za EP, ponudio ostavku koju je Predsjedništvo prihvatilo. Ostavku je podnio i selektor mlade reprezentacije Mihailo Pavićević, nakon što je ta generacija igrača ispala u B diviziju.\nKako se navodi u saopštenju, uz visoke ocjene za podršku koju je tokom prethodne 3 godine imao od Predsjedništva, direktora reprezentacije i stručnih službi Saveza, Pavićević je potencirao spremnost da i u narednom periodu, u svakoj formi, doprinese naporima na daljoj afirmaciji crnogorske košarke.\n“Predsjedništvo je odalo priznanje dosadašnjem selektoru za profesionalan i bespoštedan rad sa reprezentacijom. Istaknuto je da je rezultatski skor ukupnog Pavićevićevog rada 16 pobjeda u 21 reprezentativskoj utakmici, nedvosmislena potvrda uspješnosti i posvećenosti selektora reprezentativnim obavezama. Saglašavajući se, ipak, sa ocjenom selektora da iza svakog neostvarenog cilja treba da slijede potezi koji će otvoriti prostor za promjene i dodatnu mobilizaciju u ovoj sportskoj federaciji, Predsjedništvo je prihvatilo odluku Luke Pavićevića o napuštanju kormila reprezentacije”, navodi se u saopštenju iz KSCG.\nPredsjedništvo je prihvatilo ocjene koje je dosadašnji selektor iznio o uzrocima ovogodišnjeg rezultatskog neuspjeha i najavilo dopunske aktivnosti u cilju nihovog prevazilaženja i daljeg napretka crnogorske košarke.\n“Predsjedništvo je takodje, još jednom ukazalo na potrebu odgovornog odnosa svakog pojedinca uključenog u aktivnosti košarkaškog saveza, posebno na nužnost pune lojalnosti reprezetativaca nacionalnom timu i Crnoj Gori kao državi. Naglašeno je da poziv u reprezentaciju mora biti shvaćen kao čast i obaveza, ne samo prema selektoru, nego prvenstveno kao odgovornost prema saigračnima, navijačima, Savezu i prema Crnoj Gori, te da će Predsjedništvo kao i do sada, zajedno sa budućim selektorom insistirati na maksimalnoj afirmaciji takvih vrijednosti”, saopšteno je nakon večerašnje sjednice.\nPredsjedništvo KSCG je konstatovalo da je ostalih šest reprezentativnih selekcija imalo uspješne nastupe proteklog ljeta, koji su doprinijeli ugledu cnogorske košarke na međunarodnoj sceni. Takođe, potencirano je i da su tokom prethodne godine afirmisani mnogi mladi igrači koji su garancija daljih uspjeha ovog sporta.\nSmjena Pavićevića teška odluka\n26. 03. 2016. 2\nPavićević: Pobjeda je velika obaveza\n13. 03. 2016. 0\nVjera u pobjedu vodila do uspjeha\n28. 02. 2016. 2\n27. 02. 2016. 0


Politika: Skupština će početi kad se završe protesti, ja sam spremna već sutra - BalkaniYUm.TV '); } //]]>\nSkupština će početi kad se završe protesti, ja sam spremna već sutra\nPredsednica Skupštine Srbije Maja Gojković kaže da je spremna sutra da nastavi sednicu parlamenta, ali da poslanici koji učestvuju na uličnim protestima omoguće normalan rad parlamenta, normalno funkcionisanje grada Beograda i čitave države.\n- Ja sam spremna da radim sutra, pitam njih kad su oni spremni da rade i kad će da omoguće normalan rad i normalno funkcionisanje grada Beograda, Narodne skupštine i uostalom čitave države - navodi Gojković za Tanjug.\nOna naglašava da je najbitniji razlog zašto ne nastavlja sednicu taj što uopšte ne postoje uslovi za rad u plenumu.\nGojković, koja je 1. marta odredila pauzu u radu parlamenta zbog predizborne kampanje, navodi da se izbori završavaju iduće nedelje, te da je vreme da počnemo svi da radimo onaj posao za koji su nas građani izabrali.\nNavodeći da je spremna da počne sa radom već sutra, prekosutra, ali da to poslanici koji učestvuju na protestima treba da omoguće, Gojković kaže da je očigledno da oni ne kriju da imaju nameru da ometaju rad parlamenta i da uđu u ovu zgradu.\n- Ko zna šta bi i ovo zdanje doživelo i građani Srbije kada bi mi danas, sutra nastavili da radimo - rekla je Gojković.\nOna je navela da poslanici treba da omoguće da radimo i radićemo.\nPrvo da prestanu pretnje upadom\n- Čim omoguće oni koji danas protestuju ispred zgrade parlamenta, poslanici koji to rade zajedno sa njima, kada prestanu pretnje da će upasti u parlament, kada prestanu provokacije ka pripadnicima MUP, uništavanje spomenika kulture koje je započeto upravo ispred zgrade parlamenta, ja sam najmanji problem da nastavimo sa sednicom gde smo i stali - kaže Gojković.\nNavodi i da se pokazalo da je određivanje pauze u radu parlamenta zbog predizborne kampanje bila dobra odluka.\nČinjenica je, dodaje, da su četiri poslanika bili predsednički kandidati, te da bi se čitava predizborna atmosfera koja bi se prelila ovde u parlament značila da diskusije o predlozima zakona ne bi bilo.\n- Toga smo svi svesni i oni koji su podržali tu odluku i inicirali je, šest predsednika najvećih poslaničkih grupa, tako i ovi drugi poslanici koji mnogo pričaju, a malo vole da rade. Svi smo bili svesni da od pravog suštinskog rada parlamenta nema ništa - dodaje predsednica parlamenta.\nJedno glasanje i...\nKaže i da je ona najmanji problem da se sednica nastavi i da se raspravlja i usvoji 12 međunarodnih sporazuma na predloženom dnevnom redu koji još nije utvrđen, te da prihvatimo ostavku kandidata za predsednika Srbije Saše Jankovića na mesto Zaštitnika građana kako bi se u budućnosti omogućio izbor novog ombudsmana.\nGovoreći o proceduri za izbor novog premijera i članova vlade, Gojković navodi da je cela procedura definisana Ustavom i poslovnikom.\nNavodeći da je skoro 56 odsto građana koji su izašli na izbore podržalo Aleksandra Vučića, po Ustavu, kaže, on treba da položi zakletvu 31. maja kada ističe mandat dosadašnjem šefu države Tomislavu Nikoliću.\nPrecizirala je da od dana podnošenja ostavke na mesto premijera teče rok od 30 dana za izbor novog predsednika i članova vlade, i usvajanje programa vlade.\n- To se sve verifikuje jednim glasanjem u parlamentu - objasnila je Gojković.\nProtesti ranije planirani, iznenadio ih ishod izbora\nOna smatra da su ulični protesti planirani ranije, pa su morali i da se održe, te da njihovi "autori" nisu mogli ni da pretpostave da građani Srbije toliko poštuju i podržavaju Aleksandra Vučića i da će on pobediti u prvom krugu sa ubedljivim izbornim rezultatom.\nOdgovarajući na pitanje o uličnim protestima u Beogradu i drugim gradovima u Srbiji i postavljenim zahtevima, među kojima je i njena smena, Gojković je za Tanjug rekla da je dva miliona građana Srbije glasalo za Vučića, a sada se učesnici protesta suočavaju sa tim da njihov prvi kandidat među njih 10, koliko ih je bilo protiv Vučića, ima 40 odsto manje glasova od njega.\n- Oni su planirali nekakvu manifestaciju nezadovoljstva ili proteste tako da su morali da izađu na ulice. To je nešto što je planirano i na šta su utrošena određena sredstva i mora da se i održi. Mi smo demokratska država, to je njihovo pravo, pravo građana Srbije, da izađu na ulicu, da protestuje, bez obzira što ne poštuju ni zakone, ne prijavljuju skupove - kaže Gojković.\nNavodi da oni tako zamišljaju Srbiju i pravnu državu pa mogu da rade šta hoće.\n- Blokirali su čitav Beograd, možda je i to u redu, ne znam, ali sve je u redu dok ne počnu da prave nemire, incidente, nešto čime bi ugrozili nečiju bezbedenost ili nečiju imovinu - navodi Gojković.\nDodaje da oni imaju pravo da postavljaju zahteve kakve žele.\n-Zahtev Bojana Pajtića? Nisam znala da je on student ili srednjoškolac, ja sam mislila da je on poslanik parlamenta Srbije, nekadašnji predsednik pokrajinske vlade dugih 12 godina, nekadašnji predsednik DS. Možda je upisao neki kurs, počeo da studira, ne znam, ali on je izneo zahteve, setio se mene, valjda iz neke političke nemoći, pa tražio prvo moju ostavku sad vidim traži ostavku svih - kaže Gojković.\nTo je, dodaje, nešto novo u političkom životu Srbije, da oni koji zadobiju ogromno poverenje građana Srbije treba sutra da daju ostavke, a oni koji svi zajedno nisu dobili onoliko koliko je dobio predsednički kandidat Aleksandar Vučić, oni treba valjda sami da dođu i preuzmu vlast u ovoj državi.\n- Neverovatno, ali istinito...Moram Bojana Pajtića, pošto od 18. avgusta 2016. godine nije kročio u ovo zdanje iako je narodni poslanik, da podsetim na Poslovnik, na proceduru. Znači, ja nisam sporna uopšte samo treba to da pretoče u odgovarajući predlog, da imaju određeni broj poslanika i da zadobiju većinu u parlamentu da bismo nakon jednog predsednika izabrali drugog - navodi Gojković.\nAko uspeju, kaže, nju da smene, onda im treba većina da izaberu nekog svog.\nPovodom uništavanja spomenika, ispisivanjem grafita autolakom na delu skulpture "Igrali se konji vrani", autora Tome Rosandića, koja je postavljena ispred Doma Narodne skupštine 1938. godine, Gojković kaže da je najviše boli što su u tome učestvovali i tom događaju, kao i uništavanju zida pača ispred parlamenta, prisustvovali i poslanici Skupštine Srbije.\n- Njima je to simpatično. Tapšu od svoje političke nemoći jer su im građani Srbije dali ukupuno 40 odsto manje glasova od kandidata, današnjeg predsednika Srbije Aleksandra Vučića, i oni se svete valjda kulturi i kulturnim spomenicima ove države i ovog zdanja za tu političku nemoć koju su pokazali na izborima - zaključila je Gojković.


Od sljedeće godine registracija firmi u Srpskoj preko interneta\tIstaknuto\nPetak, 20 Juli 2018 09:00\nRegistracija preduzeća u Republici Srpskoj od iduće godine biće moguća elektronskim putem, čime će procedure, vrijeme i troškovi za osnivanje firme biti znatno skraćeni. U početku je će e-registracija biti moguća samo za društva sa ograničenom odgovornošću i preduzetnike.\nU Ministarstvu za ekonomske odnose i regionalnu saradnju RS kažu da će u sistem koji će omogućavati elektronsku registraciju direktno biti uvezani registarski sudovi, Poreska uprava, Agencija za posredničke, informatičke i finansijske usluge, notari, Ministarstvo unutrašnjih poslova, nadležni organi jedinica lokalne samouprave, kao i komercijalne banke.\n„Zainteresovano fizičko ili pravno lice treba da prethodno posjeduje kvalifikovani elektronski certifikat koji je izdan od strane kvalifikovanog sertifikacionog tijela sa sjedištem u RS, odnosno BiH ili od strane kvalifikovanog certifikacionog tijela sa sjedištem na teritoriji Evropske unije sa kojim Srpska ima potpisan sporazum o međusobnom priznavanju. Uz pomoć tog certifikata korisnik može pokrenuti i završiti postupak registracije firme ili preduzetničke radnje elektronskim putem“, kazali su u ministarstvu i dodali da ovaj certifikat može služiti i za bilo koju drugu elektronsku uslugu.\nDirektni efekti primjene ovog sistema za krajnje korisnike, kako navode, odnose se na dodatno skraćenje vremena, procedura i troškova potrebnih za početak poslovanja, a posljedično i poboljšanje pozicije na Doing Business listi.\n„Takođe će biti omogućeno i dobijanje određenih sudskih izvoda elektronski“, kažu u ministasrtvu.\nNavode da će efekte primjene ovog sistema osjetiti i institucije kroz proces digitalizacije arhive, stvaranje validnih i dobro uvezanih baza podataka i automatsku razmjenu informacija među institucijama, kao važnom polugom upravanja sistemom.\n„Ključni efekat ovog projekta ogleda se u činjenici da će biti stvorene pretpostavke za značajniju primjenu elektronskih usluga u Republici Srpskoj, od kojih je ova prva značajnija sa velikim brojem učesnika“, rekli su u ministarstvu.\nPosljednja izmjena Četvrtak, 19 Juli 2018 18:54\nViše iz kategorije: « Bacanje miliona na autoput Banjaluka – Prijedor bez analize o prometu ''HE Buk Bijela'' kod Foče se gradi bez elaborata i studije »


U saobraćajnu signalizaciju uloženo oko 75.000 KM | Palelive.com\nPočetna Regija Istočno Sarajevo U saobraćajnu signalizaciju uloženo oko 75.000 KM\nISTOČNO SARAJEVO – Grad Istočno Sarajevo u prošloj godini izdvojio je iz budžeta ukupno 74.974 KM za postavljanje nove i popravku postojeće horizonatalne i vertikalne saobraćajne signalizacije u šest opština iz sastava grada.\nZa postavljanje i popravku vertikalne signalizacije iz gradskog budžeta izdvojeno je 29.976 KM, a za horizontalnu 44.998 KM, navedeno je u izvještaju koji je podnesen odbornicima grada Istočno Sarajevo.\nNa podučju gradskih opština postavljeno je oko 280 saobraćajnih znakova, 13 putokaza, putokaznih tabli i turističke signalizacije, dva saobraćajna ogledala, a veći broj je popravljen.\nU izvještaju je istaknuto da sredstva koja su izdvojena za horizontalni signalizaciju nisu dovoljna, jer je u proteklom periodu izgrađeno više novih ulica i parking prostora na području Istočnog Sarajeva, tako da će u ove svrhe biti potrebno izdvojiti mnogo više novca.\nUkazano je i na veliki problem uništavanja i krađe vertikalne saobraćajne signalizacije, što je posebno izraženo tokom vikenda.\nPrethodni članakNešković: Mnogima i dalje pomažemo\nNaredni članakPaljani na Svjetskim ljetnim igrama Specijalne Olimpijade u Abu Dabiju


Hoće da ruše zgradu sajma, simbol Leskovca! - Televizija LeskovacTelevizija Leskovac\n« SRC „Dubočici“ isključena struja zbog duga od 4,7 miliona\nIZBEGNUTA TRAGEDIJA: Kamionska prikolica se survala u školsko dvorište »\nHoće da ruše zgradu sajma, simbol Leskovca!\nObjavljeno: 29 maj, 2015 | Autor: TVL\nKompanija „Delta Relstejt“ predstavila je rukovodstvu Leskovca idejni projekat za uređenje leskovačkog Sajmišta po kome će zgrada Sajma, prepoznatljiva “šajkača”, biti srušena.\nLeskovački sajam je 2007. godine na aukciji u Beogradu prodat za 126 miliona dinara kompaniji “Delta”, uz obavezu da se u razvoj uloži 6,33 miliona dinara.\nPrema ovom planu, na mestu gde se sada nalazi Sajam, trebalo bi da se izgradi poslovno – stambeni objekat sa hotelom, podzemnom garažom i parking prostorom koji će moći da koriste svi Leskovčani.\n„Sama hala ne uklapa se u projekat. Njeno održavanje ili eventualno renoviranje je preskupo i ona će, ukoliko se ovaj projekat prihvati, biti srušena” kazala je Sandra Borđoški, predstavnica ove kompanije.\nRadove na budućem poslovno – stambenom objektu sa hotelom na mestu današnjeg Sajma, kako je predviđeno projektom, radile bi isključivo lokalne, leskovačke firme, koje bi za te poslove angažovale preko 1.000 radnika.\nKonačnu reč o danas predstavljenom projektu doneće rukovodstvo grada. Oni danas nisu želeli da se izjasne o ovoj ideji već su pažljivo pratili prezentaciju.\nIpak, jedno je neosporno – Leskovčani “šajkaču” od tada smatraju simbolom svog grada.


Društvene mreže bruje o datumu Đokovićevog PCR testa, još se niko ne oglašava - Društvo - Dnevni list Danas\nPočetna » Vesti » Društvo » Društvene mreže bruje o datumu Đokovićevog PCR testa, još se niko ne oglašava\nŠta su otkrila poslednja dokumenta o slučaju najboljeg tenisera sveta\nDruštvene mreže bruje o datumu Đokovićevog PCR testa, još se niko ne oglašava\nMilica Radenković08.01.2022. 15:50\nfoto BETAPHOTO AP Photo\nNovak Đoković dobio je pozitivan rezultat na PCR testu na korona virus 16. decembra, na osnovu čega je zatražio i medicinsko izuzeće, pokazuju zvanični dokumenti objavljeni o ovom slučaju na sajtu australijskih institucija.\nSamo dan kasnije 17. decembra, Novak Đoković prisustvovao je dodeli nagrada Teniskog saveza Beograd, što je vest koju su preneli tada sajtovi dnevnih listova.\nNa društvenim mrežama povela se čitava polemika o tome kako je Đoković pozitivan prisustvovao događaju samo dan kasnije i postavlja se pitanje da li se tog 16. decembra testirao ili dobio rezultat PCR testa.\nDnevni list Danas nije uspeo za sada da dobije komentar o ovim okolnostima od predstavnika PR tima koji zastupa Đokovića, kao ni od teniserovog oca Srđana Đokovića.\nKako nam je rečeno u njegovom PR timu, ništa „neće komentarisati dok se ne završi sudski proces, što je molba Đokovićevih advokata“.\nPrema dokumentima koja su objavljena na zvaničnom sajtu nadležnih australijskih institucija, srpski teniser zatražio je medicinsko izuzeće koje mu omogućava da uđe u Australiju bez primanja dve doze vakcine na osnovu toga što je nedavno bio obolelo od kovida 19.\n– Prvi kovid PCR pozitivan test dobijen je 16. decembra 2021, prošlo je 14 dana od tada, a gospodin Đoković nije imao temperaturu ili respiratorne simptome kovida 19 u poslednja 72 sata – ovo je prema dostupnim dokumentima navedeno u Sertifikatu o izuzeću, koji je Đoković dobio 30. decembra, a koji mu je izdao glavni medicinski predstavnik Tenis Australije, australijskog teniskog saveza.\nNa drugoj strani, mediji preneli su da je 17. decembra, dan nakon što je navodno otkriveno da je kovid pozitivan, Novak Đoković bio na dodeli nagrada mladim teniserima koju je je organizovao Teniski savez Beograda.\nĐoković je tom prilikom dodelio priznanja mladim teniskim laureatima, a i sam je primio ikonu Belog Anđela od predstavnika TSB.\n– Dodeli pehara koja je održana u Teniskom centru Novak na Dorćolu prisustvala su samo nagrađena deca, bez šireg auditorijuma zbog epidemioloških mera usled pandemije izazvane virusom korona – navodi se u izveštajima sa tog događaja.\nPodsećanje da je Novak Đoković bio pozitivan na kovid 19 a da je potom otišao na dodelu nagrada na svom Tviter profilu preneo je novinar Njujork tajmsa Ben Rotenberg, koji je inače poznat i po tome što piše veoma kritične tekstove o Đokoviću, zbog čega ga optužuju i da je ostrašćeni protivnik srpskog tenisera.\nRotenbergov tvit izazvao je dosta polemike na društvenoj mreži.\nOn je na Tviteru naveo i da formulacija koja je upotrebljena u prethodno pomenutim dokumentima ne daje nedvosmislen odgovor na pitanje da li je Đoković 16. decembra dobio pozitivan rezultat ili je samo 16. decembra radio PCR test, čiji je rezultat mogao i dobiti sa par dana zakašnjenja.\nDrugi mediji, uključujući i BBC, preneli su međutim da je Đoković potvrdu da je inficiran kovidom 19 dobio upravo 16. decembra.\nU slučaju kada je osoba pozitivna na prisustvo kovida 19, trebalo bi da bude u kućnoj izolaciji u periodu od 14 dana, predviđeno je postojećim propisima u Srbiji.\nBen Rotenberg je takođe preneo i da je 16. decembar bio dan kada je Đoković imao dosta obaveza.\nTada je učestvovao na panelu Putem šampiona, čiji je organizator njegova fondacija, zajedno sa košarkašicom Sonjom Vasić i trenerom Željkom Obradovićem, a takođe je prisustvovao i predstavljanju poštanskih marki na kojima se nalazi.\nPodsetimo, Novak Đoković u Park hotelu čeka odluku suda o žalbi na rešenje da mu se uskrati pravo boravka u Australiji.\nAustralijaAustralijan openkarantin novak djokovićKorona virusNovak Đokovićnovak đoković ima koronuBeograd


Zaposleni u JKP "Vodovod" obustavili rad\nRazlog je blokada računa i nemogućnost da radnicima budu isplaćena primanja. Sastanak za predstavnicima lokalne samouprave zakazan je za sutra\nNezadovoljstvo radnika JKP Vodovod, zbog blokade računa, i nemogućnosti da prime platu redovnim putem, kulminiralo je danas, kada su zaposleni obustavili rad, do kako kažu razrešenja ovog problema koje je moguće već sutra.\n"Ja se nadam da će sutrašnjim danom biti sve gotovo, jer smo se mi jutros po ko zna koji put okupili ovde i pozvali predsednika Opštine (prim.aut. Petar Milić) da pokušamo da rešimo ovaj problem. Mi smo ranije dobijali neka obećanja da će to biti rešeno, ostalo je na obećanjima, ali sada je možda na pomolu neki dogovor da se iznađe rešenje da radnici Vodovoda dobiju novac ", rekao je Aleksandar Bošnjaković iz Asocijacije samosatalnih i nezavisnih sindikata JKP "Vodovod".\nZbog ovog gorućeg problema, ugroženo je funkcionisanje Vodovoda, ali radnici ističu da građani neće osetiti njihove probleme, odnosno da će situacija sa vodosnabdevanjem biti kao i u predhodnom periodu.\n"Mi nećemo ni jednog momenta kalkulisati sa vodom i vodosnabdevanjem, niti ucenjivati građane našim problemom, ali bih zamolio građane da imaju malo razumevanja jer grad ima vodu isključivo našim radom i našim stvarno velikim zalaganjem", dodao je Aleksandar Bošnjaković.\nOn je još između ostalog istakao da radnici znaju da ovaj problem traje već duže vreme, ali da je potrebno naći rešenje što pre.\n"Imamo dogovor da će sutra naši ekonomisti i pravnici održati sastanak sa predstavnicima lokalne samouprave i da će pokušati da iznađu rešenje, po kojem će radnici Vodovoda da dobijaju neki novac dok se firma ne odblokira", kaže predstavnik Sindikata JKP "Vodovod".


Home / VESTI / Hronologija evrointegracija Srbije / Donet Nacionalni program za integraciju Srbije u EU\n"Kako bi pripremili državu, a naročito administraciju za nove izazove i obaveze u procesu pristupanja EU, i ispunili zahteve koji proističu iz SSP, Srbiji je bilo neophodno da pripremi sveobuhvatni dokument , koji će integrisati već postojeće i kojim će se omogućiti planiranje i praćenje svih Vladinih aktivnosti u procesu pristupanja EU, kao i njihova efikasna koordinacija. Uobičajeno je da to bude dokument pod nazivom Nacionalni program za usvajanje AC (Nacionalni program za usvajanje Ackuis - NPAA), koji imaju sve države kandidati za članstvo u EU. On definiše razvojne i strateške ciljeve, odgovarajuće politike , reforme i mere potrebne za realizaciju ovih ciljeva; utvrđuje detaljni plan usklađivanja zakonodavstva i izgradnje institucionalnih kapaciteta i definiše ljudske i budžetske resurse , kao i ostale fondove potrebne za sprovođenje planiranih zadataka.\nBudući da Srbija još nema status kandidata za članstvo u EU, ali da nesumljivo, prema oceni Evropske komisije, poseduje kapacitete za ubrzanje procesa evropske integracije, u cilju demonstracije stvarnih administrativnih sposobnosti sačinjen je dokument sa takvom sadržinom i svrhom, ali sa nazivom Nacionalni program za integraciju Srbije u EU (Nacionalni program za integraciju, u daljem tekstu NPI). NPI treba da postane jedan od ključnih dokumenata Vlade u godinama koje slede. On će služiti ne samo kao sredstvo koordinacije reformi na putu ka EU i osnova za izradu godišnjih planova rada Vlade, već i kao transparentna i dobro pripremljena informacija o planiranim reformama, namenjena Evropskoj komisiji i državama članicama EU sa jedne, i srpskom društvu sa druge strane . Nakon dobijanja statusa kandidata, NPI će prerasti u NPAA.\nNPI utvrđuje ne samo obaveze koje se tiču prenošenja AC u domaći pravni poredak, već i zadatke koji se moraju sprovoditi kako bi se ispunili politički i ekonomski kriterijumi pristupanja (kriterijumi iz Kopenhagena i Madrida). Naročita pažnja je posvećena administrativnim kapacitetima i budžetskim resursima koji su potrebni da bi se prenele odredbe AC u domaće zakonodavstvo i dosledno sprovele planirane reforme, s obzirom da će ključna stvar narednih faza odnosa Srbije sa EU biti sprovođenje preuzetih obaveza. NPI menja nekoliko drugih dokumenata koji su pripremljeni tokom prethodnih faza odnosa Srbija i EU, koji postaju njegov sastavni deo: (Decembar 2006) Akcioni plan za sprovođenje prioriteta iz Evropskog partnerstva (Avgust 2007), Akcioni plan za jačanje administrativnih kapaciteta i Akcioni plan za usklađivanje zakonodavstva Republike Srbije sa propisima EU (jul 2007.), kao i Akcioni plan sprovođenja SSP."


Prethodnih dana završeno je uklanjanje divljih deponija u Patkovači, LJeskovcu, Obarskoj, Amajlijama i Crnjelovu, dok je na urbanom području čišćenje u toku.\nGradsko odeljenja Komunalne policije i Stambeno-komunalnih poslova i zaštite životne sredine ponovo apeluju na sugrađane da otpad odlažu na propisan način, a ne na javne i druge površine ne kojima to nije dozvoljeno. Takođe, u toku su kontrole i nesavesni sugrađani koji stvaraju divlje deponije biti kažnjavani, upozoreno je iz Odeljenja komunalne policije.\nPodršku naporima gradskih službi daju i savesni sugrađanini koji neretko dostvavljaju dokazni materijal o počiniocima prekršaja nepropisnog deponovaonja komunalng otpada i stvaranja divljih deponija. Na osnovu ovih dokaza, Komunalna policija preduzima mere i radnje iz svoje nadležnosti na kažnjavanju počinioca prekršaja, kojim se naređuje i da očiste deponovano smeće, dodaju iz ovog Odeljenja. Najnoviji je primer saradnje između Odeljenja komunalne policije i sugrađana u sprečavanju stvaranja divljih deponija dogodio se na području Drinske starače, gde su protiv počinioca preduzete Zakonom predviđene mere.\nGradska uprava poziva sve sugrađane da budu odgovorni prema svojoj životnoj sredini, ali i da Komunalnoj policiji prijavljuju nesavesne ljude koji odlažu smeće kao im je ćef.\nBijeljina vesti divlje deponije Komunalci odnošenje smeća


Lečenje post-traumatskog stresnog poremećaja obično počinje detaljnom evaluacijom i razvijanjem plana koji je prilagođen žrtvi. Najčešće je u pitanju kombinacija psihoterapije i lekova, međutim, sve zavisi od vrste traume i od toga koliko je žrtva pogođena. Ako se desi da je žrtva i dalje u traumatičnoj situaciji, na primer, u vezi u kojoj je zlostavljana, prvi korak je naći sigurno utočište i izvući osobu iz traumatične situacije. Lečenje od post-traumatskog stresnog poremećaja može da počne tek kada je žrtva van situacije koja joj stvara traumu. Osobama koje iskuse panične napade, depresiju, upotrebu supstanci, ili onima koji imaju suicidne misli će vrlo verovatno pomoći i privremena hospitalizacija. Ako smatrate da patite od post-traumatskog stresnog poremećaja ili da je nekome iz vaše okoline potrebna podrška, ne ustručavajte se da se obratite za stručnu pomoć. Post-traumatski stresni poremećaj se uspešno leči uz psihoterapiju i lekove i nema razloga da se ne posvetite njegovom izlečenju i da živite ispunjeniji i mirniji život.


Predat Redovan godišnji izveštaj za 2014. godinu • Poverenik za zaštitu ravnopravnosti\nPredat Redovan godišnji izveštaj za 2014. godinu\nO nama Vesti Predat Redovan godišnji izveštaj za 2014. godinu\nPoverenica za zaštitu ravnopravnosti Nevena Petrušić podnela je Narodnoj skupštini Republike Srbije Redovan godišnji izveštaj za 2014. godinu.\nIzveštaj pokazuje da Poverenik i dalje najveći broj pritužbi dobija zbog diskriminacije po osnovu nacionalne pripadnosti, a zatim slede pritužbe koje za osnov diskriminacije imaju etničko poreklo, zdravstveno stanje, starosno doba, invaliditet i pol. Više od jedne trećine pritužbi tokom 2014. godine podneto je zbog diskriminacije u postupku zapošljavanja ili na radnom mestu, a iza njih su pritužbe podnete zbog diskriminacije u postupcima pred organima javne vlasti, pružanju javnih usluga i korišćenju objekata i površina, u obrazovanju i stručnom osposobljavanju.\nNajviše pritužbi podneto je protiv pravnih lica i državnih organa. Poverenik za zaštitu ravnopravnosti i dalje prima relativno veliki broj pritužbi koje se odnose na povrede zakona koje nisu u nadležnosti Poverenika, što pokazuje da građani još uvek ne razlikuju diskriminaciju od drugih nezakonitih postupanja i nisu u potpunosti upoznati sa ovlašćenjima Poverenika.\nI ovaj peti redovni izveštaj Poverenika za zaštitu ravnopravnosti pokazuje da je evidentno da društvenu stvarnost u Srbiji obeležavaju duboko ukorenjeni i rašireni rodni, etnički i drugi stereotipi i predrasude i visok nivo socijalne distance prema pojedinim nacionalnim, verskim, seksualnim i drugim manjinama. To su ključne prepreke za uspostavljanje stvarne jednakosti i pune društvene uključenosti svih društvenih grupa i pojedinaca. Zato je, i pored relativno zadovoljavajućeg antidiskriminacionog pravnog okvira i brojnih aktivnosti na planu sprečavanja i suzbijanja diskriminacije, ova negativna i opasna društvena pojava još uvek široko rasprostranjena u Srbiji.


Opstina Medijana : strana 2 : Južne vesti\nOpština Medijana: Ko želi podzemne kontejnere neka nam pošalje zahtev, u ovoj godini postavljena 34\n13:29, 12. 11. 2021.\nOd početka godine na 10 lokacija na teritoriji niške gradske opštine Medijana postavljena su 34 podzemna kontejnera, kažu iz ove lokalne samouprave. Napominju da svi građani i stambene zajednice koji žele da se i kraj njihovih zgrada postave podzemni kontejneri treba da upute zahtev opštinskom veću.\nRaspisan konkurs za dodelu studentske stipendije i učeničke nagrade "Sveta Petka"\n08:00, 2. 11. 2021.\nZa najuspešnije niške studente, kao i đake osnovnih i srednjih škola koji žive na teritoriji Gradske opštine Medijana, raspisan je konkurs za dodelu studentske stipendije i učeničke nagrade “Sveta Petka”. Svi zainteresovani moći će da konkušu do 13. novembra.\nZa 13. po redu Medijana festival dečijeg stvaralašta i stvaralaštva za decu koji će se održati na proleće 2022. godine raspisan je literarni i likovni konkurs na koji mogu da se prijave učenici osnovnih i srednjih škola. Tema literarnog konkursa je “Kad se pamet sa govorom druži“, dok je tema likovnog konkursa “Naglavačke”.\nNišlijke će naredna dva dana, u utorak 26. oktobra i u sredu 27. oktobra, moći da urade besplatni ultrazvučni pregled dojki u Svetosavskom parku u Nišu, a pokretni autobus opremljen potrebnim aparatom nalaziće se kod bine u ovom parku.\nOdržana javna rasprava za budžet Opštine Medijana za 2022. godinu - opozicija kaže netransparentno i bez građana\n18:37, 12. 10. 2021.\nGrađani su danas mogli da na javnoj raspravi u Skupštinskoj sali Opštine Medijana daju predloge na šta treba utrošiti novac iz budžeta za 2022. godinu, a raspravi su prisustvovali i predstavnici niške opozicije koji smatraju da je procedura bila nezakonska i netransparentna, te da je bilo malo građana. Nije bilo rasprave o participativnom budžetiranju, pa traže da se javno objavi iznos i namena sredstava.\nPoziv građanima da na javnoj raspravi daju predloge za budžet Opštine Medijana za 2022. godinu\n10:50, 11. 10. 2021.\nGrađani koji žive na području niške Opštine Medijana mogu u utorak, 12. oktobra, od 11 sati, u Skupštinskoj sali ove opštine na javnoj raspravi predložiti na šta treba utrošiti novac naredne godine, saopštavaju iz Medijane.\nPoziv građanima da daju predloge za budžet niške Opštine Medijana za 2022. godinu\n08:51, 14. 9. 2021.\nGrađani koji žive na području niške Gradske opštine Medijana mogu da dostave predloge na šta treba utrošiti novac iz budžeta za 2022. godinu, piše u pozivu te Opštine. Rok za dostavljanje predloga je četvrtak, 30. septembar.\nTakmičenje u puzanju beba i druge aktivnosti za najmlađe u petak u Svetosavskom parku u Nišu\n11:43, 2. 9. 2021.\nNajmlađi stanovnici Niša i njihovi roditelji imaće priliku da se oprobaju u raznim aktivnostima poput takmičenja u puzanju beba i vodenih igara, koje će biti održane u okviru manifestacije “Medijana za bebu više” u petak, 3. septembra, od 12 do 13:30 u parku Svetog Save.\nRazmena polovnih udžbenika na Keju u Nišu do kraja septembra\n11:15, 24. 8. 2021.\nSvi građani koji žele da nabave polovne udžbenike za osnovce i srednjoškolce moći će to da učine do 30. septembra na niškom Keju Kola srpskih sestara, odluka je Opštine Medijana i Grada Niša.\nNa Medijaninom kulturnom letu večeras koncert Amadeus benda\n12:47, 12. 8. 2021.\nSinoćnim koncertom grupe Neverne bebe nastavljena je tradicionalna manifestacija Medijanino kulturno leto , u okviru koje su organizovane i kreativne radionice za decu. Druženje sa mališanima zakazano je i za danas od 18 sati u Svetosavskom parku, dok će u 21 sat nastupiti Amadeus bend .\nDečiji mobilijar ispred zgrada u Ulici Majakovskog u Nišu koji su nedavno od uklanjanja branila i deca, nakon deset godina na tom mestu biće izmešten, a kako navode iz Opštine Medijana to će biti u blizini trenutne lokacije. Odluka je doneta nakon sastanka predstavnika Opštine i upravnika stambenih zajednica, a biće ispitana i bezbednost samog mobilijara.\n18:59, 20. 7. 2021.\nNakon što su stanari zgrada iz Ulice Majakovskog odbili da, po rešenju Komunalne inspekcije Gradske opštine Medijana, uklone dečiji mobilijar koji su kupili sa samom Opštinom, radnici JKP Mediana došli su da ga uklone. Do toga nije došlo, jer su stanari negodovali zbog takve odluke, a deca skandirala "ne damo tobogane". Nakon niza pregovora sa inspektorkom i radnicima JKP Mediana, tobogani, bar danas, nisu uklonjeni.\nNeverne bebe, Amadeus bend i Nemanja Nikolić na "Medijaninom kulturnom letu"\n14:33, 19. 7. 2021.\nNa ovogodišnjem Medijaninom kulturnom letu, koje će biti održano od 10. do 12. avgusta u niškom parku Svetog Save, nastupiće Neverne bebe, Amadeus bend i Nemanja Nikolić, a najavljen je i prateći dečiji program.\nLikovna kolonija drugi put u Svetosavskom parku u Nišu\n15:05, 14. 7. 2021.\nUmetnici iz cele Srbije imaće priliku da učestvuju na drugoj likovnoj koloniji u niškom parku Svetog Save, koja će biti otvorena u četvrtak, 15. jula, u 11 sati i trajaće do 17. jula. Slike nastale na koloniji biće ponuđene na aukciji u humanitarne svrhe, kažu organizatori.\nProdaja lubenica i dinja ispred teretane - nadležni kažu da je i to deo pijace\n08:14, 14. 7. 2021.\nDa li smo mi koji smo zakupili tezge za bostan po ceni većoj od 75.000 dinara budale? - pitanje je prodavaca sa pijace Krive livade na Bulevaru Nemanjića nakon što je korpa za lubenice i dinje postavljena ispred teretane, i kako kažu, van pijačnog mesta. Iako su korpe za bostan pre nekoliko dana postavljene u susednu ulicu, iz Opštine Medijana navode da je sa zakupcem "Tržnica" sklopila ugovor za mesto koje je predviđeno za prodaju, što potvrđuje i direktor tog preduzeća.\nZaposleni u Medijani, opštini sa najviše javnih česama, delili flašice sa vodom\n17:11, 9. 7. 2021.\nUmesto da sa svih 25 česama na teritorije Opštine Medijana teče hladna, sveža i pijaća voda, opštinari su odlučili da Nišlijama u centru grada podele stotinak flašica od po pola litra. Od 25, prema poslednjim informacijama Vodovoda, radi 17 česama, a akciju iz centra aktivista Danijel Dašić ocenjuje kao sakupljanje jeftinih političkih poena.\nKorpe za bostan opet van Bulevarske pijace - stanari negoduju jer su stavljene ispred zgrade\n13:52, 30. 6. 2021.\nSmeće, gužva u saobraćaju i to što sada neće imati gde da se parkiraju, samo su neki od problema koje stanarima zgrade prekoputa niške pijace “Krive livade”, kako kažu, donose korpe za lubenice koje su postavljene ispred zgrade. Iz JKP Tržnica kažu da su za postavljanje dobili saglasnost od Opštine Medijana, a iz Opštine da je to legalno jer je u pitanju javna površina.\nGrad Niš naložio je juče JKP Naissus da tehnički osposobi sve javne česme koje trenutno ne rade, a iz Opštine Medijana kažu da je gotovo nemoguće da sve česme rade i napominju da su one često na meti vandala i da se kradu slavine, kao i da su neke od njih toliko uništene da je potrebno više vremena za popravku.


Šest firmi hoće da gradi pogone - Zrenjaninski\nZRENJANIN – Na sednici Gradskog veća Zrenjanina, održanoj jutros, jednoglasno su usvojene odluke o otuđenju neizgrađenog građevinskog zemljišta u javnoj svojini, u korist šest preduzeća koja imaju nameru da u ovdašnjim industrijskim zonama proširuju ili grade nove proizvodne pogone.\nLokalna samouprava ima nameru da građevinsko zemljište dodeli zrenjaninskim preduzećima “Ekometal komerc”, “Gomex” i “Rakić plast”, zatim italijanskim firmama “Fulgar Ist” i “Tehnostrukture”, kao i rusko – srpskoj kompaniji “Kraun”, čije je sedište registrovano u Novom Sadu.\n– Šest investitora, od toga tri nova, zainteresovano je za zemljište u našoj industrijskoj zoni. Očekujem da će veoma brzo početi izgradnja tih industrijskih pogona i da će biti otvorena nova radna mesta – izjavio je posle sednice Gradskog veća gradonačelnik Zrenjanina Čedomir Janjić.\nOn je istakao da je zamolio predsednicu Skupštine grada Eleonoru Marjanović da po hitnom postupku zakaže sednicu lokalnog parlamenta, kako bi odluke sa Gradskog veća prošle i skupštinsku proceduru.\n– Moramo da pokažemo da smo ozbiljna lokalna samouprava koja brzo izlazi u susret investitorima – naglasio je Janjić.\nTagovi"Ekometal komerc" "Gomex" "Kraun" Čedomir Janjić Eleonora Marjanović Gradsko veće Portal "Zrenjaninski" Zrenjanin\n“Radijator” mesara isplaćuje gvožđem!


Nakon prikazivanja približno 130 ostvarenja Međunarodni filmski festival „Cinema city“ je završen. Na svečanoj ceremoniji zatvaranja festivala dodeljene su nagrade i priznanja autorima i glumcima čija su se ostvarenja i glumačke bravure posebno izdvojile.\nU ime međunarodnog žirija nemačka rediteljka Katrin Gebe uputila je apel Vladi Srbije.\n„U toku festivala saznali smo da postoje budžetska smanjenja koja će nauditi srpskoj filmskoj industriji. Želeli bismo da uputimo apel Vladi Srbije da nastave da podržavaju film. Srpski film je najbolji kulturni ambasador građana Srbije u inostranstvu, i doprineće boljem razumevanju ljudi u Srbiji širom sveta. Zato verujemo da mu treba pomoći”, naglasila je Gebe.\nDirektor festivala Miloš Ignjatović ocenio je da je ovogodišnji Cinema city bio jedan od najboljih izdanja festivala do sad.\n„U poslednjih nedelju dana publici smo doneli toliko sjajnih filmova i projekcije su bile ispunjene do poslednjeg mesta. Želim da se zahvalim celom timu, jer smo zaista naporno radili proteklih godinu dana kako bi ovaj festival uspeo“, kazao je Ignjatović.\nŽiri je nagradu „Ibis“ dodelio filmu Srdana Golubovića „Krugovi“. Reč je o savremenoj priči o jednom herojskom delu, i njegovim pozitivnim posledicama.\nTri paralelne priče odvijaju se u Beogradu, Nemačkoj i Trebinju danas prateći likove koji su, kao svedoci dogadjaja iz prošlosti, motivisani da donose odluke koje će im promeniti živote. Film postavlja pitanje da li je herojsko delo uzaludna žrtva, ili, kao kamen bačen na površinu vode proizvodi krugove koji se šire kroz vreme i prostor podstičući nas da činimo nova dobra dela? Producentkinja filma, Jelena Mitrović kaže da je film doživeo veliki uspeh i na drugim festivalima.\n“Film je do sada dobio devetnaest nagrada delom u inostranstvu a delom u Srbiji”, rekla je ona.\nVIDEO: Trejler za film "Vir"\nNagrada „Ibis“ za najbolju režiju pripala je Bojanu Vuku Kosovčeviću, reditelju filma „Vir“. Nagradu za najbolji scenario žiri je dodelio Goranu Markoviću i Tihomiru Staniću za scenario filma „Falsifikator“.\nObrazlažući nagradu za najboljeg glumca, žiri je želeo da istakne da je bilo mnogo ubedljivih muških uloga u raznim filmovima. Glumcu Nebojši Glogovcu pripala je nagrada „Ibis” za najboljeg glumca zbog ostvarenih uloga u filmovima „Krugovi“ i “Artiljero".\nŽiri je izrazio svoju zabrinutost zbog malog broja glavnih ženskih uloga. Uloga u filmu „Odumiranje” donela je glumici Dari Džokić nagradu za najbolju glumicu za veoma duboku i emotivnu interpretaciju žene suočene sa krahom svojih životnih nada. Džokić naglašava da joj je ova nagrada najveće iznenađenje leta.\n„Ja sam već dobila nagradu u Herceg Novom, ali nekako mi je ovo najveće iznenađenje i najveća radost. Zato što je ovo jedan jako zanimljiv i važan festival“, naglasila je glumica.\nKritičar Robert Lenard koji već godinama prati ovaj festival kaže za Radio Slobodna Evropa da su ovogodišnji filmski program obeležile velike razlike u kvalitetu.\n„Na početku nedelje imao sam utisak da je ovogodišnja selekcija znatno slabija u odnosu na prethodne godine. Međutim, kako je vreme prolazilo, shvatio sam da je zarpavo velika diferencija između raznih ostvarenja. Videli smo prave amaterske produkcije, ali i filmove koji bi se visoko kotirali i na međunarodnom tržištu. Sve u svemu ovogodišnji filmski program bio je na istoj ravni sa programom u prethodnim godinama”, smatra Lenard.\nVIDEO: Trejler za film "Krugovi"\nSpecijalna priznanja žirija dodeljena su Kosti Đorđeviću, reditelju filma „S/kidanje“.\nU obazloženju žirija navodi se da ih je ovaj debitantski igrani film zabavio svojim duhovitim, razigranim i optimističnim pogledom na mladu generaciju u Srbiji.\nSpecijalna priznanja dodeljena su glumici Hristini Popović za ulogu u filmu „Krugovi”, glumcu Nikoli Rakočeviću za komičarski tajming u filmu „S/kidanje” i veoma emotivnu glumačku interpretaciju u filmu „Krugovi”, glumcu Nebojši Đorđeviću za veoma zabavno i tačno izvođenje, puno energije i strasti u filmu „Vir”, kao i studentima Fakulteta dramskih umetnosti u Beogradu Aronu Sekelu, Rašku Milatoviću, Milošu Milovanoviću, Nemanji Vojnoviću, Petru Ristovskom, Tei Lukač, Marku Đorđeviću i Luki Popadiću za scenario i režiju filma „Gde JE Nađa?“.\nU Selekciji Educons Presents Up To 10.000 Bucks najboljim filmom koje je dodeljena nagrada Ibis dodeljena je filmu „Ako ikada jedne noći bilo kad“, režisera Deana Radovanovića.\nSpecijalno priznanje dodeljeno je glumcima Milici Trifunović i Mladenu Sovilju, za suptilno i inventivno odigrane uloge u filmu “Dosta dobra lamperija”.\nOvogodišnji festival završen je projekcijom filma Emanuel Berko "Betino putovanje".


Srbija dobila saglasnost EU za otvaranje klastera četiri - BIGportal.ba\n7 Decembra, 2021 7 Decembra, 2021 0113\nSrbija dobila saglasnost svih zemalja članica Evropske unije za otvaranje klastera četiri.\nSaglasnost da Srbija sljedeće nedjelje otvori sva četiri poglavlja u okviru klastera 4 postinuta je u okviru Radne grupe Savjeta EU za proširenje, a biće zvanično potvrđena na sastanku ambasadora EU.\nU okviru klastera 4, Srbija će otvoriti pregovore o transportnoj politici, energetici, transevropskim mrežama kao i poglavlje o životnoj sredini i klimatskim promjenama.\nPlanirano je da na Međuvladinoj konferenciji EU Srbija, koja je zakazana za 14. decembar u Briselu, na kojoj će klaster 4 biti otvoren, prisustvuju premijer Srbije, Ana Brnabić i ministar za evropske integracije, Јadranka Јoksimović.\nKlaster 4 se odnosi na “zelenu agendu i održivu povezanost”, objedinjuje poglavlja ili oblasti koja su vezana za transport, energetiku, transevropske mreže, zaštitu životne sredine i klimatske promjene.


CG na korak do finalne faze u procesu pregovanja | EUME\nNaslovnica Info Intervjui CG na korak do finalne faze u procesu pregovanja\n“E sad je taj trenutak da princip solidarnosti bude stavljen u prvi plan. Ja mogu samo da kažem da je Crna Gora na jedan efektivan i efikasan način reagovala i imala humani odgovor. Jednostavno, pokušavamo da u ovoj specificnoj situaciji opet ponašamo na liniji evropskih vrijednosti”, kazala je Kordić.\n“Otvoriće se jedna nova strateška vizija politike proširenja EU, otvoriće se pitanja na koji način i u kom formatu EU treba da funkcioniše u budućnosti, pitanje bezbjednosti i sigurnosti, a Zapadni Balkan je sastavni dio te priče”, ističe Kordić.\n“Nažalost, ovaj dio zadataka koji je sad u rukama parlamenta, političara, oko koga se moraju okupiti sve snage, on će diktirarti dalji tempo i ja se nadam, da ćemo tu vrstu zaokruženja , da ćemo obezbijediti dogovora imati do kraja godine da bismo zaista mogli da zakoračimo u finalnu fazu”, rekla je Kordić.


Visa pozvala fintek kompanije iz Srbije na medjunarodno takmičenje za inovacije - Boom93\nVisa pozvala fintek kompanije iz Srbije na medjunarodno takmičenje za inovacije\nKompanija Visa za tehnologije plaćanja saopštila je danas da poziva fintek kompanije iz Srbije da se pridruže medjunarodnom takmičenju inovacija Visa Everywhere Initiative i osvoje vredne nagrade.\nUkoliko kompanije budu najbolje u regionu, dobiće, kako se navodi, 15.000 dolara, a ako se na globalnom nivou plasiraju na sam vrh pripašće im 50.000 dolara. Predvidjene su i nagrade za drugo i treće mesto, odnosno nagrada publike.\nFintek kompanije iz celog sveta, uključujući i Srbiju, imaće priliku da svoje ideje predstave stručnom žiriju koga čine predstavnici platne industrije.\nVisa Everywhere Initiative je globalni program za inovacije koji pruža priliku startap i fintek kompanijama da kroz rešavanje izazova u oblasti trgovine i plaćanja unaprede sopstveni portfolio proizvoda.\n“Jedan od glavnih prioriteta kompanije Visa jeste podrška kompanijama koje kreiraju rešenja za neometano kretanje novca širom sveta”, rekla je viša potpredsednica i regionalna menadžerka kompanije Visa za CISSEE region Vira Platonova.\nKompanije mogu da podnesu prijave za regionalno takmičenje do 7. maja, na engleskom jeziku. Finale po regionima je zakazano za 8. jun, a završnica globalnog takmičenja za 14. septembar 2021.godine.\nOznakefintek kompanije Srbija takmičenje inovacija Visa


Tegeltija: Aranžman sa MMF-om važan za prevazilaženje posljedica pandemije – Klik Jajce\nTegeltija: Aranžman sa MMF-om važan za prevazilaženje posljedica pandemije\nPredsjedavajući Vijeća ministara Bosne i Hercegovine Zoran Tegeltija izjavio je danas da je Vijeće ministara opredijeljeno za zaključivanje novog aranžmana sa Međunarodnim monetarnim fondom (MMF) s ciljem prevazilaženja izazova izazvanih pandemijom Covid-19.\nTegeltija je putem video-linka razgovarao sa šefom MMF-a za BiH Martinom Petrijem o aktuelnim ekonomskim i finasijskim temama, te o zaključivanju novog aranžmana sa ovom finasijskom organizacijom.\nTegeltija je istakao opredjeljenje Vijeća ministara za rad sa ovom međunarodnom finasijskom intitucijom i zaključivanje novog aranžmana s ciljem prevazilaženja izazova izazvanih pandemijom koronavirusa, te ocijenio da postoji visok stepen saglasnosti o svim ključnim temama u odnosima sa MMF-om, saopšteno je iz kabineta predsjedavajućeg Vijeća ministara.\nObjava Tegeltija: Aranžman sa MMF-om važan za prevazilaženje posljedica pandemije pojavila se prvi puta na Jajce Online.\nRelated Topics:aranžmanfeaturedJajce OnlineMMFompandemijeposljedicaprevazilaženjeTegeltijavažan\nSIPA uhapsila tri osobe zbog izborne prevare u Srebrenici\nDodik podržao zajedničku srpsku listu za izbore u Mostaru


Dodik: Sarajevska instalacija je dokaz više da je BiH neodrživa - Nova Borba\nDodik: Sarajevska instalacija je dokaz više da je BiH neodrživa\nOn smatra da takav postupak predstavlja "zločin u kontinuitetu", zločin koji, kako kaže, ne prestaje ni 20 godina posle rata prema Srbima.\nPredsednik Republike Srpske Milorad Dodik najoštrije je osudio današnje postavljanje instalacije grupe građana "Anti-Dejton" u Sarajevu kojom je predstavljena masovna grobnica u obliku Republike Srpske.\nDodik je poručio da je to samo još jedan u nizu dokaza da je "BiH apsolutno neodrživa zemlja", prenose banjalučki mediji.\n"Uraditi nešto tako, i to na dan kada mi u Republici Srpskoj odajemo poštu za 3.500 Srba ubijenih u okolini Srebrenice i Bratunca, strašno je, sramno i skandalozno", istakao je Dodidk, prenela je RTRS.\nDodik je rekao i da "sramno ćutanje predstavnika međunarodne zajednice koji ne pokazuju ni minimum poštovanja prema srpskim žrtvama, doživljava kao saučesništvo u tom zločinu".\nOn je ocenio i da oni koji rade ovakve stvari, kao i oni koji to prećutno dopuštaju pozivaju na raspad BiH i direktno rade na njemu.\n"Naravno da ja nemam ništa protiv raspada BiH, ali ih moram podsetiti da je Dejtonskim sporazumom Republika Srpska dobila i međunarodno priznanje, ali i priznanje rukovodstva tadašnje takozvane BiH", istakao je Dodik.\nOn je ocenio i da oni koji ne prestaju da pričaju o suživotu moraju da znaju da ćutanjem o ovakvim incidentima rade sve upravo protiv tog suživota.\n"Mera njihovog suživota je izgleda dva i po odsto, na koliko su sveli Srbe u FBiH. To ni njima, kao ni međunarodnoj zajednici očito ne predstavlja nikakav problem. Moram im poručiti da im to u Republici Srpskoj nikada nećemo dopustiti i da će ona uvek štititi i brinuti o svim svojim građanima", poručio je Dodik.\nKako su preneli bosanski mediji, na Trgu dece Sarajeva u subotu je postavljena instalacija od cigala koja prikazuje oblik Republike Srpske sa kostima i ostacima odeće i obuće.\nKako se navodi, organizator je udruženje građana Anti-Dejton grupa, a povod je obeležavanje godišnjice zločina u Srebrenici.


Nema koncesije, nema uništavanja rijeka: Bihać i Istočno Sarajevo potpisali Deklaraciju o zabrani izgradnje hidroelektrana | BL!N Magazin\nHronika 22.10.20, 15:39h\nDeklaracija "Opštine bez brana" je zasnovana na „Deklaraciji o zaštiti rijeka Zapadnog Balkana“ koja je donesena prošle godine na međunarodnoj konferenciji u Sarajevu uz finasijsku podršku Evropske unije\n- Ja sam danas u ime svih građanki i građana grada Bihaća potpisao Deklaraciju o opštini, odnosnu gradu bez brana. Deklaraciju sam potpisao u suradnji sa Koalicijom za zaštitu rijeka i zahvaljujem se ljudima koji tako zdušno i odlučno brane rijeke Bosne i Hercegovine. Ako igdje postoji grad i građani toga grada koji žive sa svojom rijekom, koji se rađaju sa svojom rijekom, koji je štite i čuvaju, onda smo to mi Bišćani i mislim da onaj slogan “Grad zaljubljen u svoju rijeku” najbolje govori o tome svemu. Bez obzira ko u budućnosti bio u vlasti, koja politička partija i ko gradonačelnik, ja sam siguran da nikad u Bihaću neće biti dozvoljena izgradnja bilo kakvih zahvata na rijeci Uni. Za nas je Una ovdje zaista životno važna, mi se ponosimo s njom, to je dio života Bišćana i oko toga neće biti kompromisa. Želim takođe da naglasim da se iza te velike priče oko malih hidrocentrala najčešće kriju interesi investitora, korupcija i kupovanje podrške političara i mi na takve igre nikada nećemo pristati - kaže je Fazlić.\nViktor Bjelić, potpredsjednik Centra za životnu sredinu i predstavnik Koalicije za zaštitu rjeka BiH je naglašava da su svaki potok i svaka rijeka važni za život flore, faune i ljudi.\n- Bišćani su uvijek bili posvećeni svojoj jedinoj smaragdnoj ljepotici, a njene pritoke su jednako važne. Ovakvo opredjeljenje grada Bihać daje novu energiju jer podrška raste, što nas uvjerava da smo na dobrom putu.\nLučić ističe da je Skupština grada jednoglasno usvojila Deklaraciju, čime su jasno izrazili svoj stav da ne žele izgradnju MHE na prostoru Istočnog Sarajeva. Oni poručuju svima koji planiraju praviti MHE na rijekama na teritoriji njihovog grada neće imati podršku lokalne samouprave.\n- Štaviše, spremni smo da se zajedno sa stanovnicima Istočnog Sarajeva i predstavnicima udruženja za očuvanje životne sredine, suprotstavimo pokušajima izgradnje MHE - poručuje.\n- U suradnji sa predstavnicima neformalne grupe građana “Stop MHE na Kasindolskoj rijeci” početkom mjeseca septembra obratili smo se i predsjedniku Skupštine Grada Istočno Sarajevo, Miroslavu Lučiću, a koji je podržao našu inicijativu i predložio da se Deklaracija "Opštine bez brana" stavi na dnevni red Skupštine grada. Predsjednik Skupštine je ispunio svoje obećanje i vratio nadu lokalnom stanovništvu koje se bori da zaštiti prirodna bogatstava - kaže Emina Veljović, izvršna direktorica Aarhus centra u Sarajevu.\n- Drago nam je da su nadležni u Bihaću i Istočnom Sarajevu prepoznali važnost ove Deklaracije i da su svojim potpisom podržali inicijativu koja je od ogromnog značaja za očuvanje prirodnog bogatstva cijele Bosne i Hercegovine. Ovim putem pozivam ostale opštine i gradove da se pridruže inicijativi “Opštine bez brana” - kako bismo zajedno sačuvali naše rijeke - poručuje Skenderija.\nDeklaracija "Opštine bez brana" je zasnovana na „Deklaraciji o zaštiti rijeka Zapadnog Balkana“ koja je donesena prošle godine na međunarodnoj konferenciji u Sarajevu uz finasijsku podršku Evropske unije.\n#hidroelektrane #hidricentrale #bihać #istočno sarajevo #brane #deklaracija #inicijativa #rijeka #zaštita #koncesija


republika srpska Archives - Naša Hercegovina\nU krug kompanije “Krajina grupa” Banjaluka upravo je stigao kamion sa 20.000 doza vakcine “Sputnjik V” Ove doze namijenjene su za nastavak imunizacije prioritetnih grupa stanovništva u Srpskoj, u skladu sa Planom vakcinacije protiv kovida 19. Riječ je o drugom...\nNa području Srpske izvršеnо је tеstirаnjе 371 lаbоrаtоriјskog uzоrkа u posljednja 24 sata, а nоvi virus kоrоnа pоtvrđеn је kоd 33 оsоbe. Preminulo je pet ljudi koji su bili pozitivni na koronu Rаdi sе о 15 muških i 18 žеnskih...\nNASTAVAK IMUNIZACIJE “Sputnjik V” sutra stiže u Banjaluku\nPredsjednik Vlade Republike Srpske Radovan Višković i ministar zdravlja i socijalne zaštite Republike Srpske Alen Šerani sutra će u 11 časova dočekati 20.000 doza vakcine “Sputnjik V” u Banjaluci, u krugu banjalučkog preduzeća “Krajina grupa” koje je uvoznik. Ove vakcine...\nU Republiku Srpsku danas bi trebalo, kako je ranije najavljeno, da stigne 20.000 doza vakcine Sputnjik protiv virusa korona. Ministarstvo zdravlja i socijalne zaštite Republike Srpske izdalo je rješenje kojim je odobren uvoz. Rješenje je izdato na osnovu zahtjeva za...\nPALE – Danas se navršava 29 godina od donošenja prvog Ustava Republike Srpske, jednog od najvažnijih konstitutivnih akata, koji su bili osnov za njeno stvaranje. Prvi hrabar korak srpskih poslanika u Sarajevu i njihova istorijska odluka da osnuju Skupštinu srpskog...\nU zdravstvenim ustanovama u Srpskoj od kovida trenutno se liječe 473 pacijenta, što je porast za 40 od 24. februara, podaci su Instituta za javno zdravstvo RS. Prema posljednjim podacima, na respiratorima su ukupno 43 hospitalizovana ili za sedam više...\nSutra se navršava 29 godina od donošenja prvog Ustava Republike Srpske, jednog od najvažnijih konstitutivnih akata, koji su bili osnov za njeno stvaranje. Prvi hrabar korak srpskih poslanika u Sarajevu i njihova istorijska odluka da osnuju Skupštinu srpskog naroda označili...\nStevandić:”Izdržati mjere dok se ne završi imunizacija 400.000 osoba”\nBANJALUKA – Šef Tima za praćenje mjera i preporuka Republičkog štaba za vanredne situacije Nenad Stevandić rekao je da je na građanima da izdrže još šest mjeseci blažih ili oštrijih mjera dok se ne završi imunizacija oko 400.000 ljudi. “Ništa...\nOdobren uvoz 20.000 vakcina Sputnjih V u Republiku Srpsku\nBANJALUKA – Ministarstvo zdravlja i socijalne zaštite Republike Srpske izdalo je rješenje kojim je odobren uvoz 20.000 doza vakcine protiv virusa korona Sputnjik V, potvrđeno je Srni u Ministarstvu. Rješenje je izdato na osnovu zahtjeva za uvoz koji je podnio...\nU Beogradu tribina “Republika Srpska pred novim izazovima”\nU Beogradu će danas biti održana tribina o temi “Republika Srpska pred novim izazovima” u organizaciji Predstavništva Republike Srpske u Srbiji i informativno-političkog portala “Sve o Srpskoj”. Tribina će biti održana povodom 9. januara – Dana Republike i 28. februara...